Berdindu | Iritzia | Berria\nIrudikatu unea. Irten da prentsaren aurrera politikari bat, eta ezustean eman du berria: «Jakinarazi nahi dizuet kanpainan zehar egindako ekitaldi batean ez nuela zintzo jokatu beste alderdi bateko hautagaiaren trapu zikinak modu txarrean aireratzean. Ondorioz, erabaki dugu gure alderdiak lorturiko bi diputatu eta senatari baten aulkiak beste alderdi horren esku utziko ditugula, nahieran balia ditzaten».\nTerraje horretako zerbait egin berri du Marcelo Bielsa futbol entrenatzaile argentinarrak. Leeds taldean ari da orain, eta Leeds-Aston Villa partidan, bere jokalariek gola sartu zuten arerio bat min hartuta lurrean zetzala. Ika-mikak sortu ziren zelaian eta ordezkoen aulki inguruetan. Bielsak erabakia hartu zuen arte. Bere jokalariei agindu zien uzteko gol bat sartzen, injustizia berdintze aldera. Batzuek gogo handiagoz, gogoz kontra ia besteek, jaramon egin zioten. Propio utzi zuten aterako bidea libre eta partida berdindurik amaitu zen.\nBielsarena jarrera populistatzat joko du zenbaitek. Izango da partida horretako puntuek ez zutela hartarainoko garrantzirik esango duenik. Justiziak ez bezala lurrak berdintzen gaituen garaiotan, tarteka zelaiak ere berdintzen gaituela jakiteak pox txiki bat behintzat sortzen dit niri...


Gaur arte, 276.000 bat lagun bildu dira Gaztelugibel eta Yanguas y Miranda kaleen artean su artifizialak ikusteko; gaur gauean, Pirotecnia Esteban Mar\nBabes Zibileko Tokiko Batzordeak jakin du uztailaren 10era arte milioi bat bidaiarik baino gehiagok erabili dutela hiri-garraioa\nAtzo, 42.000 bat lagun bertaratu ziren Yanguas y Miranda eta Gaztelugibel kaleetara sanferminetako Su Artifizialen Nazioarteko XIX. Lehiaketako seigarren bildumaren jaurtiketa ikusteko, Gunnar Boerge Knudsen (Holstebro, Danimarka) diseinatzailearena. Zifra horri bost lehen egunekoak batuta, guztira 276.00 lagun bildu dira inguru horretan su artifizialak ikusteko. Uztailaren 6an, ostiralarekin, 50.000 lagunek ikusi zuten María José Bárbara Lora Zamorano diseinatzaile valentziarraren bilduma, Caballer Fx & Service su-etxearen eskutik. Hurrengo egunean, Vulcano su-etxearen ikuskizuna 49.000 lagunek jarraitu zuten, eta igandean 48.000 ikusleren aurrean estreinatu zen, Iruñean, Eduardo Moreno Cuitavi; astelehenean Vicenzo Martarello italiarraren txanda izan zen, 44.000 ikusle bilduta, eta uztailaren 10ean, Vicente Cervera Chulliàk debuta egin zuen Iruñean, 43.000 ikusleren aurrean. Kopuru horiei gehitu behar zaizkie jaurtiketak hiriko beste txoko ugaritatik ikusten dituzten lagunen kopuruak, are, ondoko herrietatik ikusten dituztenenak. Gaur gauean, jaurtiketa gehiago, Diego Salado Martín granadarraren eskutik (Pirotecnia Esteban Martín)\nDatu horiek guztiak gaur jakinarazi dira Babes Zibileko Tokiko Batzordean, eta bertan jakin da, baita ere, Iruñerriko hiri-garraioan milioi bat bidaiari baino gehiago izan direla hilaren 10era arte. 1.046.236 bidaia egin dira. Erabiltzaile kopurua iazkoa baino % 8,3 handiagoa izan zen uztailaren 6an, eta ia % 4,5 handiagoa 7an. Bost lehen egunetako batez besteko zenbaketa ikusita, datuak iazko sanferminen antzekoak dira.\nBildutako zabor eta beira kopuruen inguruko datuak ere eman dira, atzoko eguna barne hartuta. Guztira 710.480 kg bildu dira, % 8,22ko beherakada 2017. urtearen aldean. Iruñeko Udaleko garbiketa zerbitzuek 214.180 kg zabor bildu dituzte kaleetan iazko 264.780 kg-en aldean; hots, kalean bildutako zabor kopuruak % 19,11 egin du behera.\nGlobo aerostatiko batek larrialdietako lurreratzea egin du Taconera parkean\nBestalde, Babez Zibileko Tokiko Batzordean jakinarazi da globo aerostatiko batek larrialdietako lurreratzea egin duela Taconera parkean gaur goizean, zortziak pasatxo zirenean. Antza, une horretan izandako ekaitzak eta euriak eragin dute lurreratzea. Ez da zauriturik egon, eta segurtasun-zioak direla medio eremua sokaz hesi ondoren, globoa bildu eta parketik atera dute.\nBabes Zibileko Tokiko Batzordean jakinarazi da gaur, baita ere, atzo bi pertsona atxilotu zituztela jabetzaren kontrako ustezko delituak egiteagatik (ebasketak), eta polizia kidegoek ez dute salaketarik jaso sexu-askatasunaren kontrako delituengatik.\nBabes Zibileko Tokiko Batzordea erakunde-arteko organoa da, festa-egun guztietan eta uztailaren 15ean biltzen da eta bertan Iruñeko Udaleko alor guztiak daude ordezkaturik. Halaber, honako erakunde hauek ere parte hartzen dute, besteak beste: Nafarroako Gobernua, Udaltzaingoa, Foruzaingoa, Polizia Nazionala eta Guardia Zibila; Osasunbidea, Gurutze Gorria eta DYA, eta Iruñerriko Mankomunitatea.\nIruñean, 2018ko uztailaren 12an 2018\nGaur arte, 276.000 bat lagun bildu dira Gaztelugibel eta Yanguas y Miranda kaleen artean su artifizialak ikusteko; gaur gauean, Pirotecnia Esteban Mar (63 Kb)\nGaur arte, 276.000 bat lagun bildu dira Gaztelugibel eta Yanguas y Miranda kaleen artean su artifizialak ikusteko; gaur gauean, Pirotecnia Esteban Mar (132.02 Kb)


Haritz AEBetako Zuhaitz Nazionala da\nEstatu Batuetako Zuhaitz gogokoena botoa eman du\nHaritz aberatsa Estatu Batuetako zuhaitz gogokoena bozkatu zen 2001ean hartutako National Arbor Day Fundazioaren hauteskundeetan. Bost urte geroago, Biltzarrerako pasabidea eta faktura historiko baten sinatutako presidentzia bat Estatu Batuetako zuhaitz nazional ofizial bihurtu zen. 2004ko amaieran. Amerikako zuhaitz nazionala haritz aberatsa da.\nZuhaitz ofizialaren Legebiltzarrerako Pasagunea\n"Haritz gure zuhaitz nazional gisa behintzat, gure nazioaren indar izugarri harrigarri hau aukeratu duten pertsonen ehunka milaka pertsonen nahia" esan zuen John Rosenow, The National Arbor Day Foundation-eko presidenteak.\n2001eko apirilean botoak 2001eko apirilean argitaratu ziren eta Nation's Capitol Grounds-en iragarritako emaitzak. Arbor Day Foundation-ek ostatatutako lau hilabeteko luzatutako boto-prozesu batean aukeratu zuten haritza. Lehendabiziko egunean, haritzek jendea aukeratu zuten, 101.000 boto baino gehiagorekin amaitu zen, ia 81.000 lasterkari bikainari dagokionez. Bukatzeko, goiko bostek zingira, astigarrak eta pinua zeuden.\nPertsonak 21 hautagai zuhaitzetako bati bozkatzeko gonbidatu zituzten, zuhaitz mota zabaletan (orokorra) oinarrituta, 50 estatuetako eta Columbia Barrutiko zuhaitzak barne. Hautesle bakoitzak aukeratutako beste zuhaitz hautaketan idazteko aukera ere izan zuen.\nHaritzaren abokatuek aniztasunaren garrantzia goraipatu zuten, Amerikako Estatu Batuetako 60 espezie baino gehiago hazten ari zirelarik, haritz Amerikako hostozabalen artean. Ozeano Bareko kontinenteko Estatuan ia osorik hazten den haritz espezie bat dago\nZergatik haritzak garrantzitsuak dira\nBanakako haritzak aspalditik parte hartu zuten gertakari historiko garrantzitsu asko Ameriketako Estatu Batuetan, Abraham Lincoln-en Salt River Ford Oak-en oinetakoan, Homer-en (Illinois) gertu dagoen ibai bat zeharkatzeko markatzaile gisa, eta Andrew Jackson-ek Louisiana-en Sunnybrook Oaksen babespean hartu zuen. New Orleanseko gudua.\nHistoria militarraren urteurrenean, "Old Ironsides", USS Konstituzioa , bere goitizena hartu zuen bere haritz bizia kaskarren indarraren ondorioz, britainiar kanonazko oihuak birrinduak izateagatik.\nHaritzaren zuraren erabilerak garrantzi handikoak dira eta zuhaitz komertzialak biltzeko eskari handia dute. Haritzek egur trinko handia du eta intsektuak eta onddoen aurkako erasoak izaten ditu, azido tanniko handiko edukia delako. Alderdi eta altzaririk onenak altzari ederrez hornitutako alea ederrez ikusi du, zoru zorroetarako beharrezko iraunkortasunarekin batera. Egurrezko iraupen luzeko egurrentzako egur perfektua da, ontzigintza perfektua eta barraskiloak, whisky fina edateko eta biltzeko erabiltzen diren barraskiloak.\nSahatsak, zumarrak, urkiak, beltz beltzak, behi eta basoiak - Zuhaitzaren hosto giltza\nArchaeopteris - Lehen "True" Tree\nZuhaitzak Pinnately konposatu hostoekin\nZuhaitzak hosto sinpleekin - Lepo lobulatuak eta unlobed\nBaso Ohikoenak identifikatzea\nIdentifikatu Maple, Sycamore, Yellow-poplar, Sweetgum Leaves\nOngizatea: Virtue teologikoen handienetakoa\nZer izan zen Katilinaren aurkikuntza?\nGoi Open Source proiektuak C / C ++ / C # -en\nJantziaren hiztegia italiarra\nArteen Unibertsitate Onarpena\nSpartan Kingsen zerrenda\nTestu-ezaugarriak ulertu ez-fikzioan\nPin Lehiaketarako hurbilen dagoen lekua\nZer da College Basketball Lehen Lau?\nSeattle Pacific University GPA, SAT eta ACT Data\nJuniata College Onarpen\nEzagutu Gabriel Goiaingerua, Apokalipsiaren Angel\nEstatu Batuetako Mansions, Manors eta Grand Estates\n11 moduak beste batzuk Gabonetan zerbitzatzeko\n5 Ur gezako errenkadak prestatzeko moduak\nInoiz ez esan "Die": Euphemisms for Death\nZaldi pintura demo\nPintura akrilikoa Irudia: Atelier Interactive Artists 'Acrylics


Enargia, hausnarketa kolektibo baten fruitua da eta I-Ener herritar ekoizpen sozietatearen osagarria eta hasitako dinamikaren segida.\n2013 – Egiaztapen izugarria\nIpar Euskal Herrian kontsumitua den energiaren %99 inportatua da, kutsatzailea izan daiteke (petrolio eta gasa) eta arazo larri batzu sor ditzake (nuklearra). Horrezgain, energia kontsumoa biztanleka eramanez gero, biztanle bakoitzak urtero 3.000€ gastatzen ditu. Ondorioz, lurraldearen aberastasunaren %10a Euskal Herritik kanpora doa.\n2014 – I-ENERren sorrera, energiaren bertokiratzea energia berriztagarriak erabiliz\nenergia eta berotasun ekoizpenak bertokiratzea Euskal Herrian delokaliza ezin diren lanpostuak sortuz,\nenergia berriztgarrietan oinarritzen den modelo bat sustengatu eta hola garapen iraunkor desmartxa batean parte hartu,\nI-Ener-ek energia berriztagarrien ekoizpenerako proiektuak finantzatzeko posibilitatea eskaintzen die herritarrei, haien baliabide ekonomikoak batuz. Hola transizio ekologikoaren aktoren izan daitezke.\n2018 – ENARGIAren sorrera, %100ean berriztagarria den tokiko argindar hornitzailea\nEnergia burujabetzaren aldeko lehen urrats hori egin eta, logikoa iduritu zaigu %100ean berriztagarria den argindar eskaintza bat proposatzen eta herritarrak batzen dituen kooperatiba bat sortzea. Herritarrek haien egiten duten filosofian den desmartxa horren interesa da:\ntransizio energetiko eta ekologikoa azkartzea lurraldearen aktore guziak batuz,\nenergiaren zirkuitu laburra garatzea, ekoizleak eta kontsumitzaileak hurbilduz,\ntokiko lanpostu iraunkorren sorrera,\neuskoa, tokiko monetaren erabilpena proposatzea,\npraktika eko-bertutezkoen promozioa egitea.\nEnargia deskubritu ezazue irudi batzuen bitartez:


Txahal albondigak barazki saltsan - Errezetak thermomixean\n1. Txahal albondigak barazki saltsan\n2. Zer behar dut Ratatouille errezeta hau landare saltsan Thermomix-en prestatzeko?\n3. Zertan lagun dezaket albondigak barazki saltsan?\n4. Barazki saltsan behi albondigak egiteko osagaiak\n5. Okela albondigak prestatzea barazki saltsan\nErrezeta gozo-gozoa, behi-albondigekin, arratoiarekin eta barazki saltsarekin, ezin hobea gure burua zaintzeko eta mimatzeko, oso kalorikoa ez baita.\nAlbondiga hauetarako txahal xehatua erabiliko dugu, txerrikia erabil dezakezun arren, zaporea askoz hobea da lehenengoarekin. Errezeta ezin hobea laktosarekiko intolerantzia edo esnekien alergiarentzat, ez baitute ezer.\nHasteko 4 koilarakada inguru beharko ditugu arratoiaEz baduzu, ez kezkatu, bisitatu goiko esteka eta prestatu aurretik, ez du denbora asko behar.\nZer behar dut Ratatouille errezeta hau landare saltsan Thermomix-en prestatzeko?\nZerbitzatu eta aurkezteko edukiontzia\na zartagina frijitu\nZertan lagun dezaket albondigak barazki saltsan?\nPastarekin lagun ditzakezu edo apur batekin arroz zuria eta ogia ez dela falta, ez du inoiz huts egiten.\nBarazki saltsan behi albondigak egiteko osagaiak\n4 cda ratatouillePrestatu arratoia lehenik ez baduzu\n350 g behi xehatua\n140 g oliba olio birjina estraAOVE\n25 g Brandy edo ardo zuriaaukerako\n3 cda gari irinaerabilera guztiak\nBarazki saltsarako osagaiak\n350 g uraaukeran, oilasko salda\n75 g tipula zuria\n75 g porrua\n60 g ardo zuria\n50 g tomate frijitua\n40 g piper gorria\nOkela albondigak prestatzea barazki saltsan\nJarri haragi xehatua edalontzian, gatz eta piper pixka bat gustura, arrautza, pattarra, ogi birrindua, arratoia eta nahastu dena 10 segundo / abiadura 4. Erreserbatu ontzi batean.\nBerotu olioa zartagin sakon batean, bitartean nahi den tamainako albondigak osatu, irinetik pasatu eta frijitu. erreserbatu albondigak eta olioa, metalezko iragazki batetik pasatuz (bero egongo da, ez erabili plastikoa).\nJarri albondigak varoman.\nJarri tipula, porrua, piper gorria eta olioarekin albondigak frijitzen ditugun Thermomix edalontzia, moztu 3 segundo / 5 abiadura.\nEspatularen laguntzaz, jaitsi edalontziaren paretetako osagaiak, gehitu tomate frijitua, ardo zuria, ura eta gatza. Jarri tapa eta varoma 22 min kokapenean / varoma tenperatura / abiadura 1.\nJarri albondigak arretaz plater sakon batean, oso bero egongo dira; beraz, kontuz ibili lurrunarekin eta albondigekin eure burua ez erretzeko.\nBota saltsa albondigen gainean eta zerbitzatu berehala, oso epela egon behar dute platera iristean, zapore puntu egokian egon daitezen.\nKategoriaHaragiakSukaldeaEspainiako, MediterraneokoTags#aceitedeoliva, #marka, Kalabazin, #carne, #cebolla, #harinadetrigo, #huevo, # piperra, #tomate, #vinoblanco\nHornitze tamaina 250g\nGuztira karbohidratoak 14g5%\nElikagaien zuntzak 2g8%\nHaragia tomatearekin Thermomix-en, Andaluziako sukaldaritzako errezeta tipiko honen aldaera, oso erraza da prestatzen eta goxoa. Osagaiak 500 g behi haragi ezin hobea 500 g tomate xehatu 2 tipula gorri 2 baratxuri ale 1 erramu hosto 50 g ardo beltz


Emazteak eta kirola | Kirola | KAZETA\nEmazteak eta kirola\nMikel IBARGOIEN|2015/05/26|0 iruzkin Eguneratua:\nEmakume kirolarien jarduna gizonenaren itzalpean geratzen da.\nIñaki de Mujika, Onda Vascako kirol zuzendaria: «Berdintasun ezaren errua ez da kirolarena, gizartearena baizik. Berdintasuna dagoen toki bakarra eskelak dira»\nIraia Iturregi: «Hedabide publikoek ez digute behar adina tarte eskaintzen. Azken denboraldietan liga eta kopa irabazteko lehian ibili gara eta ETBk oso partida gutxi eman ditu»\n«Ikuslea erakartzeko beharra» irizpidea maiz agertzen da. ETBk gizonezkoen 2.B mailako partidak eskaintzen ditu astero; Atlhetic eta Reala emakumezkoen lehen mailan egonda\nBerdintasuna, ekitatea, aurrerapausoak eta antzeko esanahia duten hitzen aldarria egiten da nonahi eta noiznahi 2015 honetan. Kontzeptu horiek egikaritzeko garaia heltzen denean, ordea, kontuak oso bestelakoak dira, eta pausu hutsalak, besterik ez da begiztatzen. Alegia, esana eta izana ez doaz eskutik. Hori da, hain zuzen, emakume kirolariekin gertatzen dena. Gizon kirolariek hedabideetan duten presentziarekin alderatuta, hutsaren hurrengoa balira bezala tratatzen dituzte, eta hori agerian uzten du Lakuako Gobernuko Kirol Zuzendaritzak duela bi hilabete pasatxo argitaratu zuen ikerketak. Ikerketa horrek lau astez 10 egunkariren kirol albisteak aztertu zituen eta azaleraturiko emaitzak guztiz ziren argigarriak: kirol albisteetatik %8,56 baino ez dira emakumeen jardunari buruzkoak eta soilik emakumeei buruz aritzen diren berriak ez dira %5era iristen. Ondorengoa da Jon Redondoren (Lakuako Kirol Zuzendaria) ondorioa: «Hedabideek ez dute islatzen emakumeek egiten duten kirolaren kalitatea ezta kantitatea ere». Iraia Iturregik (Athleticeko kapitaina) bat egiten du balorazio horrekin: «Penagarria da egoera. Emakumeen kirolak sekulako gorakada izan du azken urteetan baina hedabideetan dugun presentzia ez da hazi neurri berean, eta hori ez da logikoa». Modu berean mintzatu da Ainhoa Azurmedi ere (Psikologoa eta Kirol aholkularia): «Kirola egungo gizartearen isla da eta bertan ikusten da gizonen eta emakumeen arteko desberdintasunak zer-nolakoak diren. Gaur egun batzuek eta besteek dituzten baliabideetan eta presentzian sekulako aldea dago eta horrekin apurtu egin behar da».\nUrtebete atzera ere azterketa berbera egin zuen Gasteizko Gobernuak (astebeteko laginarekin) eta, egiari zor, emakumeen presentzia %3 igo da epe horretan. Dena den, igoera ez da nahikoa inondik ere, eta egoera parekidetasunetik oso urrun dago gaur-gaurkoz. Zentzu horretan, ondorengoa da jende askok egiten duen galdera: zergatik? Alegia, nola da posible XXI. mendean batzuen eta besteen arteko desoreka hain handia izatea? Korapiloa askatzea ez da batere erraza, baina gizon eta emakume kirolariek duten mailaren arteko desberdintasuna eta errentagarritasuna erabiltzen dira argudio nagusitzat. Hau da, hedabideek, negozio iturri diren neurrian, jendearen eskaerei erantzun behar dietela diote hedabideetako ordezkariek eta, zentzu horretan, gizarteak askoz interes handiagoa duela gizonezkoek praktikatzen dituzten kirolen gainean.\nBide hori jarraitu dute Iñaki de Mujikaren (Onda Vascako kirol zuzendaria) azalpenek: «Kontuan hartu behar den lehen gauza da kirolaren eragina gizartean, eta haren eraginkortasuna publizitatean. Hau da, nik saio bat egitean ahalik eta jende gehienak entzutea lortu behar dut saioa errentagarria izan dadin. Gipuzkoako jendeak futbola eta Reala eskatzen du, eta, hori ematen ez badiot, entzuleak galtzen ditut. Nik errespetu handia diet emakumeei, baina beraien eragina oso txikia da. Nik kirol munduan gertatzen den guztia adi jarraitu behar dut, merezi duten tartea eta balorea eman behar diet emakumeei, baina hori ezinbestean daukagun testuinguruan sartu behar dut. Gustatu edo ez, hori da gure egoera eta errealitate hori ahalik eta orekatuen egiten saiatzen gara, baina ez da erraza. Etekinik lortu beharra izango ez banu, nire saioak beste ikuspuntu batetik landuko nituzke seguruenik, baina…». Halaber, berdintasun ezaren errua ez dela kirolarena dio de Mujikak, baizik eta gizarte osoarena: «Berdintasuna dagoen toki bakarra eskelak dira, hortik aurrera, inon ez».\n«Neska politak ikustera?»\nOscar Badalloren (Marca) ustez, gakoa emakumeen gaineko informazioa kontsumitzeko ohitura faltan dago eta hori da aldatu behar dena. Bestalde, gizartea egungo egoerak eskatzen duenaren oso atzetik dagoela dio, eta eman du horren inguruko adibide esanguratsurik: «Ni askotan joaten naiz Donostiako emakumezkoen partidak ikustera eta ea neska politak dauden ikustera noan galdetu izan didate. Anoetara joaten diren 5.000 emakumeak futbola ikustera doazela, aldiz, ez du inork ezbaian jartzen. 2015 urtean horrelako komentarioak entzun behar izatea ikaragarria da, eta komentario horiek emakumeek egiten dizkidate askotan, gainera. Horrela zaila da aurrera egitea». Emakumeen kirolaren jarraitzaile izanik, termometro egokia izan daiteke Badallo haien mailaren gainean hausnartzeko, eta berak argi du emakumeek mailarik ez dutenaren argudioa zaharkituta geratu dela: «Gipuzkoan zehazki sekulako maila dugu. Lau talde ditugu kirol desberdinetan lehen mailan: futbolean, Reala; eskubaloian, Bera Bera; saskibaloian, Gipuzkoa EHU; eta, hockeyan, Reala. Eta banako kiroletan beste hainbeste. Nik argi daukat emakumeek ikusleak erakartzeko maila dutela. Horretaz jabetzeko, Bera Bera ikustera joatea besterik ez dago. Gizonen indarra izan ez arren, teknikoki maila altua dute eta gauza ikusgarriak egiten dituzte. Futbolean ere aurrerapauso handiak eman dira, baita beste kiroletan ere», kontatu du.\nBestalde, Redondok gogorarazi du Londresko Joko Olinpikoetan domina eskuratu zuten euskaldun guztiak emakumezkoak izan zirela eta horrek erakusten duela emakumeen maila zein den. Eli Pinedok (Bera Bera) ere irmo defendatzen du tesi hori eta kirola gustatzen zaien pertsonak eta kirolaz ulertzen dutenak horren jakitun direla dio: «Emakumeok badugu maila jendea erakartzeko eta ikuskizuna emateko. Gure partidak eman dituztenean hori agerian geratu da, jende askok ikusi dituelako. Hala eta guztiz ere, oso gutxitan ematen dituzte eta aukera bat eman behar zaigu egoera aldatzeko».\nHari horri tiraka, Jabi Oterminek (Bera Berako prentsa arduraduna) datu esanguratsua eskaini du: «Gure Kopako finala Teledeportek eman zuen eta 100.000 pertsonek ikusi zuten. Realak egun berean jokatu zuen Sevillaren aurka eta 160.000 ikusle izan zituen. Datuak ikusita eta beste kirola futbola dela eta partida erakargarri bat dela kontuan hartuta, aldea ez zait hain handia iruditzen, nahiz eta futbola ordainpeko kate batean izan. Horrez gain, kontuan hartu behar da gure partida ez zutela ia inon iragarri, eta futbola, berriz, bai. Beraz, emakumeek ere jendea erakar dezaketela argi dago».\nZenbakiek eta azterketek erakusten dituzten datu hotz eta kuantitatiboez aparte, badago zer hausnartua aspektu kualitatiboei buruz. Izan ere, gizonen presentzia eguneroko jardunari lotuta dagoela eta emakumezkoena, ostera, emaitzei lotuta dagoela kontu jakina den arren, agertzen den informazio urrian ere badago desberdintasunik trataeran. Gizonen gaineko informazioak, oro har, kirol arlora mugatzen dira; emakumezkoen kasuan, bestelako alor batzuei ere erreferentzia egin ohi zaie. Esate baterako, emakume kirolarien gorputzaren erabilera merkantilista egiten da batzuetan. Zentzu horretan, ohikoak dira apaintasuna, femenitatea edo kutsu paternalistako adierazpenak. Horrelako kasuen berri ederki du Azurmendik eta kritika gogorra egiten du jokaera horiek onartezinak direla ozen esanez: «Objektu sexual moduan erabiltzen dira batzuetan emakume kirolariak eta horrekin apurtu egin behar da. Emakumeen edertasunak ez du albiste izan behar eta kalez jantzita ere ez dira agertu behar. Kirolariz jantzita agertzea garrantzitsua da erreferente moduan agertzeko gainerako emakumeentzat». Horrelako tratamenduak saiheste aldera, kazetari bakoitzak duen erantzukizuna nabarmendu du: «Genero ikuspegirik ez duen kazetari batek burura etortzen zaion lehen gauza idatziko du emakumeen gainean, ustez berdintasunez tratatzen ari den sentipenarekin. Sentsibilitatea duenak, ordea, desberdintasun egoera batean gaudela dakienez, ez du hanka sartu nahi eta eman beharreko enfokearen gainean hausnartu egiten du».\nBeraz, aipaturiko jokaerak ekiditea eta emakumeen kirola hedabideetan kalitatez agertzea ezinbestekoa da, besteak beste, babesleak, ikusleak eta bestelako diru sarrera batzuk erakartzeko, eta, neurri berean, emakume kirolariak profesional bihurtzea lortzeko. Halaber, kalitatez informatzea funtsezkoa da erreferenteak sortzeko. Hori lortuta, errazagoa izango da neskek kirola normaltasunez ikustea, baita, haiengan kirolean jarduteko eta aurrera egiteko nahia eta gosea sortzea ere. Izan ere, ume guztiek izaten dute petsonaren bat ispilu moduan eta kirola gustuko duten neska gazteek emakume kirolari erreferenteak izatea garrantzitsua da, haiek ere beraien ametsak gauza ditzaketela ikus dezaten. Arreta berezia eskaintzen dio Redondok puntu horri: «Erreferenteak dauden heinean, emakumeen presentzia handigoa da bai hedabideetan, baita horiek ikustera joaten den ikusle kopurua ere. Eta neska gazteentzat hori ezinbestekoa da».\nIturregirentzat ere erreferenteena oinarri-oinarrizko kontu bat da, eta, ondorioz, tentuz landu behar dena: «Gazteak garenean beti izan nahi dugu Aduriz edo Gurpegi, eta beraiek iritsi diren lekura iritsi. Neska txikiek, berriz, oso zail dute emakumezko erreferenteak edukitzea, oso gutxi agertzen garelako, eta hori oso garrantzitsua da haiek ere ikusteko Athleticen joka dezaketela eta profesionalak izan daitezkeela».\nOraindik ere urrats asko emateke dauden arren, Pinedok nabaritzen du aldaketa bat, eta, pixkanaka, egoera gero eta hobea eta orekatuagoa izango dela sinestuta dago: «Londresko Joko Olinpikoak jokatu nituenetik partida askotan geratu behar izaten dut jendearekin argazkiak ateratzera, eta gutxinaka emakume erreferenteak sortzen ari dira eskubaloian behintzat. Beraz, aurrerantz goazela esango nuke eta hori oso garrantzitsua da. Nik gaztaroan ez nuen emakumezko erreferenterik».\nInformazioa saltzeko zailtasunak\nKazetaritzaren ohiko funtzionamenduari jarraituz, gizon kirolarien informazioaren atzetik joaten dira kazetariak, baina emakumezkoen kasuan, berriz, alderantzizkoa gertatzen da, zita garrantzitsu batzuk (finalak…) aparte utzita: «Beste batzuek kazetariak atzetik ibiltzen dituzte eta albistea ez dagoen tokitik ere albistea sortzen dute. Hori, ordea, ez da gure kasua. Gu gara edukiak sortzen ditugunak. Saiatzen gara kandela pizturik mantentzen, baina ez da erraza», azaldu du Oterminek. Errealitate horren jakitun, hedabideetan tartea lortzeko argi dauka bestelako erraztasun batzuk eman behar dituztela, eta bide horretan gauza asko hartu behar dituzte kontuan puzzlea osatu eta helburua lortzeko: «Adibidez, prentsaurreko bat antolatzeko besteek aintzat hartzen ez dituzten gauza batzuk kontuan hartu behar ditugu eguna eta orduak zehazteko garaian; izan ere, gizonezkoen futbola eta saskibaloiarekin batera jarriz gero, lekua egitea oso zaila da».\nHedabide publikoen erantzukizuna\nHedabide guztiek izan beharko lukete ardura eta sentsibilizaio handiagoa gai honen inguruan, baina zalantzarik ez da hedabide publikoen erantzukizuna are nabarmenagoa dela, haiek emakumeen eta gizonen presentzia orekatua eskaintzeko beteharra dute eta. Eusko Jaurlaritzak gauzatutako ikerketak egunkariak soilik aztertu zituen arren, Jon Redondo seguru dago ikerketa ikus-entzunezko hedabideetan egin izan balute, emaitza berbera izango zela, baita EITB kontuan hartuta ere. Gauzak horrela, EITBri gehiago eskatu behar zaiola aitortzen du: «Zerbitzu publiko bat izanik, erantzukizun handiagoa du. EITBk gehiago bultzatu beharko luke emakumeen kirola ikusle kopuruei horrenbesteko jaramonik egin gabe».\nOraindik ere zorrotzagoa izan da Azurmendiren kritika: «Lotsagarria da. Hedabide publikoetan ezin da horrelakorik onartu. Hedabide publikoek konpromiso morala eta soziala dute, baita legala ere. EAEko legediak gizonen eta emakumeen presentziak orekatua izan behar duela dio, eta, hori hala izan dadin, erabakitze guneetan pausuak eman behar dira hori bermatzeko. Arazoa da berdintasun legea betetzen ez bada, ez dela ezer pasatzen, eta hori ezin da horrela izan».\nMikel Olazabalek (ETBko kiroletako zuzendaria) eta Txetxu Urbietak (Euskadi Irratiko kiroletako zuzendaria) argi dute, hedabide publikoen gidari diren heinean, hedabide pribatuek ez bezalako betebeharrak dituztela eta horiei erantzuten saiatzen direla diote. «Nik uste dut EITBk lan ona egiten duela eta sentsibilizazio handia dugula emakume kirolariekiko. Egia da gehiago egin daitekeela, baina bide egokia daramagula esango nuke», zehaztu du Urbietak.\nEz da hori, ordea, Iturregik eta Pinedok duten sentsazioa: «Bertako hedabide publikoek ez digute behar adinako tarterik eskaintzen. Azken denboraldietan beti egon gara liga eta kopa irabazteko borrokan eta ETBk oso partida gutxi eman ditu, urtean behin edo, eta hor erakundeek esku hartu beharko lukete. Informatiboetan ere berdin. Txapelketak irabazi dituzten emakume piloa dugu, eta agertzen badira, 10 segundo eta kito. Hala ere, egia da Euskadi Irratitik astero deitzen digutela, baina ez du hedadura bera eta telebistan agertzea ezinbestekoa da», azaldu du Iturregik.\nPinedoren iritzia ere antzekoa da: «ETBn apenas egiten diguten erreferentziarik albistegietan, eta gure partida oso gutxi ematen dituzte. Esaterako, iragan urtean, Txapeldunen Liga jokatu genuen eta gure klubak ordaindu egin behar izan zuen, partida ETBn emateko. Diru gutxi daukagu eta gainera telebistan emateko ordaindu egin behar dugu, ez du zentzurik».\n«Gizarteak eskatzen duena»\nOlazabalek onartzen du orekarik ez dagoela, nahiz eta emakumeen presentzia gero eta handiagoa dela nabarmendu: «Guk gizarteak eskatzen duenari erantzun bat eman nahi diogu eta gizartea emakumeek eta gizonek osatzen dugu. Beraz, gizarteak ziaboga bat eskatzen badigu, emango dugu. Hala ere, zuk saio bat egiten baduzu eta inork ikusten ez badu, kendu edo aldatu egin beharko duzu, eta gauza horiek ere kontuan eduki behar dira». Emakumeek ETBn duten presentziaren inguruan ere datu batzuk eman ditu: «Guk, telebista pribatuekin alderatuta, arreta handiagoa eskaintzen diegu emakumeei: urtean 800 bat albiste informatiboetan, 45 emanaldi zuzenean edo diferituan eta, Zu kirolari saioan, 75 erreportaje inguru. Beraz, estaldura eskaintzen da, baina, gizonei buruzkoekin alderatuta egia da txikia dela». Halaber, gaineratzen du alor publikoak emakume kirolariei hasierako laguntza eta bultzada zor diela, baina, era berean, beste irizpide batzuk ere kontuan hartu behar dituztela, eta ikuslea erakartzeko beharra ere mahai gainean jarri du. Irizpide hori argi azaleratzen da, esate baterako, futbolean. Izan ere, astero 2.B mailako partidak eskaintzen dituzte, emakumezkoen lehen mailan bi talde (Athletic eta Reala) izanda.\nEuskadi Irratira bueltatuta, Urbietak ez du uste, futbola aparte utzita, desoreka oso nabarmena denik. Hala ere, bat egiten du Olazabalen hausnarketa batzuekin: «Banakako kiroletan lorpenak eskuratzen dituzten kirolariei tarte bera eskaintzen diegu, gizon edo emakume izan. Nor ageri da gehiago atletismoan Naroa Agirre edo Mikel Odriozola? Eta, piraguismoan, Maialen Chourraut edo Ander Elosegi? Hori zailagoa da taldekako kiroletan. Realaren gizonezko eta emakumezko taldeei jarraipen berdina egin behar zaie Anoeta betetzen denean eta Zubietara 200 pertsona joaten direnean? Bai, emakumeei lagundu egin behar zaie, baina gauza horiek ere kontuan hartuta. Komunikabide publikook emakumeei tartea eskaini behar diegu eta babestu egin behar ditugu, baina kontuan hartu behar dugu entzule batzuentzat ari garela lanean eta irizpide hori edukitzea logikoa dela uste dut. Guk saioa areto futboleko neskei buruz hitz eginez bat irekitzen badugu, hurrengo egunean zenbat pertsonek entzungo gaituzte? Ba, seguruenik, askoz gutxiagok, eta, gustatu edo ez, hori da daukaguna».\nBenetako apostu baten beharra\nHauxe da egungo errealitatearen argazkia; alderantzikatzea gizarte osoaren eskutik etorri behar da. Hori gauzatu dadin, ezinbesteko baldintzak dira nahia, gogoa eta sentsibilizazioa: «Aldaketa ez da bere horretan gertatuko, aldaketa eragin egin behar da, aldaketa proposamen global bateb bidez. Horretarako, berdintasunari buruz egin behar dugu gogoeta, horretara iristeko egin beharrekoak zehaztuta», dio Azurmendik.\nBide horretan, hausnarketa gizarte osoarena izan behar da. Izan ere, oraindik asko dago egiteke. Honako adibide hau aipatzen du Redondok: «Astebukaera batean gertatu zen ostiral batean Realaren liga partida izatea, eta larunbatean Bera Berak Europako txapelketa. Anoetara 25.000 pertsona joan ziren behar zena ordainduz, eta Bera Berako partidara (5 euro kostata) 300 pertsona. Beraz, hedabideen jarreraz gain, gauza asko aldatu behar dira eta, horretarako, gutariko bakoitzak eman behar du urrats bat».\nBadallok, berriz, beste hau jarri du mahai gainean: «Nik beti salatzen dut emakumeen kirola jarraitzen ez duten lehenengoak emakumeak eurak direla eta eurei dagokie lehen bultzada ematea. Realaren bazkideetatik 5.000 inguru emakumezkoak dira, baina ez dira Zubietara joaten emakumeen partidak ikustera. Kirola praktikatzen duen emakume mordoa dago, baina haiek ere ez dituzte beste emakumezkoak ikusten eta hori da arazoaren muinetako bat».\nHedabideen bultzada eta hauspoa ere oso garrantzitsua da, baina, oraingoz, “Infozazpi” irratiak baino ez du izan benetako apustu bat egiteko ausardia. Bertan, astelehenero ematen dute Kirol Leihoa, oso-osorik Euskal Herriko emakume kirolariei eskainia: «Berdintasunik ez dagoenez, beharrezkoa da Kirol Leihoa bezalako saio bat eta erabat justifikatuta dago. Diskriminazio positiboko ekintza bat da, hain zuzen, berdintasuna lortzea helburu duena. Hobea litzateke horrelakorik behar ez izatea, baina tamalez hori ez da egoera», azaldu du Azurmendik. Iritzi berekoak dira Iturregi, Pinedo eta Redondo.\nGauzak horrela, norabide horretan lan egitea ezinbestekoa da distantzia murrizten joateko, eta hedabide indartsu batek benetako apustu sendo bat egitea mugarri izan liteke: «Aintzane Encinas (Reala) ‘Marca’n astero zutabe bat idazten hasi zenean ‘Onda Cero’ eta ‘Radio San Sebastian’ ere astero Realeko jokalari bat elkarrizketatzen hasi ziren, eta Encinasek idazteari utzi zionean, besteek ere tarte hori kendu zuten», kontatu du Badallok.\nBeraz, litekeena da, apustua egin eta jarraipena emanez gero fruituak ematea, eta gainontzekoek, neurri batean, behintzat, horri jarraitzea. Hori bai, apustua benetakoa eta konbentzimenduz egindakoa izan behar da, estrategia eta helburua ondo zehaztuta. Baina, egin, egin behar da.


Asko PISAtzen du - Gizartea - Berria\nHezkuntzako ebaluazioa. PISA azterketa\nZeresan handia jartzen du nazioarteko PISA probak. Areago aurten, emaitza txarragoak izan baitituzte Araban, Bizkaian eta Gipuzkoan. Babesleak eta kontrarioak dauzka PISAk, baina bat datoz bi aldeetan: garrantzitsuena ez da rankinga.\nIkasle talde bat, azterketa bat egiten. Artxiboko irudia da. EMILIO NARANJO / EFE\nKezka handia sortu zuen segituan. «Autokritika» egitea ezinbestekoa zela ohartarazi zuen Iñigo Urkulluk, Eusko Jaurlaritzako lehendakariak. Joan den abenduaren 6an kaleratu zituzten 2015eko PISA azterketaren datuak, eta aurrekoetan baino emaitza kaskarragoak izan ziren Araban, Bizkaian eta Gipuzkoan. Emaitzak «zer pentsa» emateko modukoak zirela esan zuen egun hartan bertan Hezkuntza sailburuak, Cristina Uriartek. Legebiltzarrean izan da asteon, eta PISAko emaitzen azterketa xeheagoa aurkeztu du. Baita neurriak ere; adibidez, sarbide proba jartzea irakasle ikasteko. Emaniko erantzunak berak erakusten du nolako kezka sortu duten emaitzek. Norainoko pisua duen PISA probak.\nNazioartean egiten den halako proba handiena da PISA. Hezkuntza sistemak ebaluatzen ditu, ez eskolak edo ikasleak. «Oso erabilgarria izan daiteke hezkuntza sistema ororentzat. Nork ez du jakin nahi zer egiteko gai diren bere 15 urteko ikasleak munduko besteekin konparatuz, eta bere sistemaren ezaugarriak konparatu besteekin? Edo zer egiten duten zientzietan emaitzarik hoberenak dituzten ikastetxeetan?». Josu Sierra mintzo da; ISEI Irakats Sistema Ebaluatu eta Ikertzeko erakundeko zuzendaria izana da, eta bete-betean aritu da PISArekin lanean. Aitortu du azterketak badauzkala muga batzuk. Batetik, sistemak ebaluatzen dituela, «eta ikastetxeak ez dira inplikatuak sentitzen». Bestetik, zer aztergai dauzkan: «Gako diren konpetentzietara mugatzen da».\nMuga horri heldu dio, hain justu, Enrique Javier Diezek; Leongo Unibertsitateko irakaslea da, eta hezkuntza antolakuntza du ikergai. Uste du PISA ez dela erreminta ona: «PISAk neurtzen dituen gaitasunak ez dira eskolaren araberakoak, ezta PISAk proposatzen dituen aldaketa pedagogiko eta politikoen araberakoak ere. Oso gaitasun orokorrak neurtzen dira; ikasleak bizitza osoan pilatu duen esperientziaren araberako gaitasunak». Hor ikusten du hutsa, PISAk aztertzen duena ez dagoela zuzenean eskolarekin lotua.\nZer eta nola neurtu\nHiru aztergai nagusi ditu PISAk: irakurmena, matematika eta zientziak. Azken azterketan, 2015ekoan, zientzia izan zen gai nagusia, nahiz eta beste esparruak ere neurtu zituzten. Aztergaiak zabalagoak direla azpimarratu du Antonio Cabrales Goitia irakasleak —Londresko College Unibertsitateko Ekonomia irakaslea da, probaren defendatzaile sutsua—. «PISAk gaitasun asko neurtzen ditu. Gaitasun artistikoak kenduta, ez dio ia ezerk ihes egiten; gogoratu ez dela ezagutza azterketa bat. Gaitasun ez-kognitiboak neurtzeko ere erabili izan da; iraunkortasuna, esaterako».\nAriketen oinarriaz aritu da Sierra ere. «Horren atzean kontzeptualizazio lan izugarria dago. Irakurtzen duzuna ulertzea, matematikak aplikatzea edota zientzietako ezagutzak praktikan jartzea ez al dira garrantzitsuak 15 urterekin?». Horrek ikasgaien arteko bereizkuntza dakarrela salatu du, ordea, Diezek: «PISAk ez du ikasleen jarraipenik egiten, ez du aztertzen beste gai batzuei buruz zer dakiten edo zer gaitasun dituzten: historia, filosofia, sorkuntza, artea... Areago, bigarren mailako edo bazterreko bihurtzen ditu ezagutza horiek. Arreta kendu egingo balute bezala». Ez dago horrekin ados Sierra: «PISAk ez dio: 'Nireak balio du, eta kito'. Interpretazio okerrak eta murriztaileak jendeak egiten ditu, arduradunek, kritikoek... ez PISAk».\nLOMCE Espainiako hezkuntza erreforma jarri du adibide Diezek: PISA eta halako probak aitzakiatzat jarrita, murriztu egin dutela beste ikasgai batzuetarako tartea —filosofia eta arteak, esaterako—. Esanguratsua izan zen Jose Ignacio Wert Hezkuntza ministro ohiaren iritzia: «arreta galaraztea» dakartela halako ikasgaiek, eta enborrekoak indartu behar direla. «Horrelako azterketa estandarizatuetarako prestatzeko obsesioarekin, pisu gehiegi ematen zaio jarraibideak betetzeko gaitasunari, eta horrek kalte egiten die benetako gaitasunei: berrikuntzari eta sorkuntzari», esan du Diezek.\nArrisku hori ba ote dago? Alegia, hezkuntza hobetzeko erreminta baino gehiago, helburu bihurtzea PISA. «Ez dut arrisku hori ikusi, eta 2003tik 2009rako PISA guztiak aplikatu ditut ISEIn», erantzun du Sierrak. «PISA ez da iristen ikastetxeetara, eta, ikastetxeen eta irakasleen eguneroko jarduna aldatu ezean, ezer gutxi aldatuko da sisteman». Gobernuek har ditzaketen neurriak mugatuak direla azaldu du Sierrak: arauak aldatu eta prestakuntza eman. «Praktikoki ez dago askoz gehiago egiterik irakasle eta ikastetxeak inplikatzen ez badituzu».\nPixkanakako aldaketen beldur da, ordea, Diez irakaslea. «Aldaketa sotila izan daiteke, baina garrantzitsua, eskolaren xedeetan. PISA txosten bat ateratzen duten bakoitzean sortzen den arriskuetako bat da indarra emaitzan jartzea, ez heziketa prozesuan: ikaslearen errendimendua neurtzea, ez hark dituen beharrak asetzea». Cabrales Goitiak, berriz, ez dio arazorik ikusten PISA xede izateari: «Ez litzateke txarra. PISAn ondo ari bazara, gaitasun onak dauzkazun seinale. Non eta ez dugun pentsatzen herrialde batzuk besteen gainetik daudela berez-berez, baldintza sozioekonomiko berberak izanda. Herrialde batek emaitza onak badauzka PISAn, litekeena da hezkuntza sistema ona izatea». Halere, Sierraren iritziz, PISA ez da aski. «Horregatik sortu genituen nire garaian ebaluazio diagnostikoak, PISA nahikoa ez zelako. PISA ez da izan behar ebaluazio bakarra; beste batzuk ere erabili behar dira ezinbestean. Bakoitzak bere balioa du».\nPISAren balioa aipatzerakoan, bi adibide aipatu ditu ISEIko zuzendari ohiak, Arabako, Bizkaiko eta Gipuzkoako datuak gogoan. Batetik, zientzietako hutsunea: «Jakin dugu zientziak gure punturik ahulena direla 2003an ebaluatzen hasi ginenetik. Salbuespen bakarra 2012ko emaitza izan da, baina joera oso garbi uzten du: ez gaude dagokigun tokian». Bestetik, aldeak: «PISAri esker badakigu gure maila sozioekonomiko altuko ikasleria hartzen duten ikastetxeak gaizki ibili ohi direla PISAn, OCDEko parekoekin alderatuz. Baina emaitza hori ez da interesgarria inorentzat, dirudienez». Rankingetik haragokoa dela, alegia. «PISAn emaitza onak izatea testuinguruak ematen dizu. Zuk erabaki beharko duzu zer den ona eta zer erdipurdikoa. Emaitzak ontzat ematea eta hobekuntza saihestea da problema».\nGehienetan, sailkapenetan urtzen dira PISAko emaitzak. Hedabideetan ematen den mezuarekin kritiko da Londresko irakaslea: «Interpretazioan pisu gehiegi dauka rankingak, eta, estatistika ikuspegitik, ordena aldatzea ez da zertan garrantzitsua izan». Sierrak ere ohartarazi du futboleko sailkapenen estilora agertzen dela PISA. «�Ñabardurarik gabeko epaiketa mediatikoa egiten da: guztiz okerra». Datuei bestela begiratu behar zaie, haren esanetan. «Emaitzoi esker badakigu EAEn ez garela sasoi batean uste genuen bezain onak». Gaztela eta Leon aipatu du: diru gutxiago, emaitza hobeak. «PISAri esker dakigu ez-eraginkorrak garela. Urteak dira hori dakigula». Rankingari gehiegi begiratzen diotela uste du Sierrak; haren iritzirako, geroko datuak dira interesgarrienak, sistema onenen jardunbide eta ezaugarrienak. «Arduradunek ere hori irakurri beharko lukete rankinga baino gehiago: oraindik ez al dira ohartu ikastetxeen autonomia dela aldagai inportanteenetako bat PISAko emaitzetan, eta gure eskola publikoak oso atzean daudela horretan?».\nHezkuntza eta OCDE\nDatuen erabilerarekin dago kezkatua Diez. Uste du «katastrofismoa» zabaltzen dela PISArekin. «Ranking gisan ematen dituzte datuak, eta horri zor zaio arrakasta mediatikoa eta politikoa. Sektore batek emaitza horiek erabiltzen ditu erreformak justifikatzeko eta aurkariei erasotzeko». Gisa bereko iritzia agertzen dute eragile batzuek ere: hezkuntza «baldintzatzeko» xedea duela PISAk.\nEz da kritika berria. OCDE dagoela azterketaren atzean, eta ez duela heziketa asmorik. Iritzi horretakoa da Leongo Unibertsitateko irakaslea: «Ikuspegi ekonomizista du erakunde horrek, eta ordezkari politikoek haren gain utzi dute hezkuntzako bitartekoen eta helburuen ardura; ikasleek zer ikasi eta eskolek zer irakatsi behar duten zehaztea». Ikuspegi horrekin ez dago ados Cabrales Goitia: «Ez dut ulertzen zer esan nahi duten. Herritarrei gomendatuko nieke begiratzeko azterketa, egiteko proba, eta esan dezatela azterketa merkantilista ote den».\nPISArekin zuzenean aritua da Sierra, eta merkantilismo salaketak «kritika sasi-politikoa» direla irizten dio. «OCDEtik datorren guztia txarra balitz bezala OCDE delako». Erakunde horrek hainbat arlotan «izugarrizko azterlanak» egiten dituela nabarmendu du. «Uste dut PISA barrutik ezagutzen duen bakarrenetarikoa naizela Euskadin, eta nik ez dut merkantilismorik ikusi; batzuetan politika bai, baina merkantilismorik ez. Esan nahi al da gako konpetentziak ebaluatzea manipulatzailea dela? Ez diot zentzurik ikusten». Bereizketa bat argi egin du, nolanahi ere: «PISAren erabilera eta PISA ez dira gauza bera. Bakoitzak jakingo du zertarako erabiltzen dituen datuak».\nZer bide hartu\nHor ikusten du aldatu beharra Londresko irakasleak. «Ez dugu mezulariarekin haserretu behar dakarkigun mezua ez zaigulako gustatzen. Emaitzak egoki interpretatzen ikasi behar dugu. Gero saia gaitezen hezkuntza sistema hobetzen, erreminta guztiekin». PISAk berak hor zeresana baduela uste du Sierrak: «Rankingaren erabilera hobe bat aholkatu beharko luke, behin eta berriz estatu guztietan barregarri gera ez daitezen». PISAn hobetzeko gehiago aipatu ditu: «ordezkari independenteak» hobestea, zabalkundea zaintzea —«gerta liteke Asian jartzea arreta, eta mendebaldeko sistemek interesa galtzea»— eta ordenagailuen erabilera hobetzea —«herrialde guztietan ez dute ohitura eta formakuntza bera»—. Bada muga bat: oso proba handia da. «Ez da gela txiki bateko ebaluazioa, eta horrek izugarri baldintzatzen du egin daitekeena, egin beharko litzatekeenaren gainetik».\nAldaketa handiagoa proposatu du Diezek: PISAtik ateratzea. «Ez da ebaluazioa baztertzea, baizik eta eredua berriro pentsatzea, eta zertarako eta norentzat egiten den». Ebaluazioan hezkuntza komunitateak parte hartu behar dela nabarmendu du. «Ebaluazio osoa behar da, faktore asko aztertzeko modua jarriko duena. Eta denei lagunduko diena jardun pedagogikoa hobetzen, heziketa bidean, eta ez eskolak, irakasleak eta ikasleak erruduntzat hartuz».


Uztailean hasiko dituzte Añorgako zeharbidearen bigarren faseko lanak - Irutxuloko Hitza : Irutxuloko Hitza\nAñorgako zeharbidearen bigarren zatiaren proiektua.\nDonostiako Udalak Jaizubia Obras y Servicios enpresari adjudikatu dio Añorgako zeharbidearen bigarren fasea egiteko lanen kontratua. Lehen fasea eta Errekaldeko biribilgunea lotuko ditu. Aurrekontua 478.821 eurokoa da, eta enpresak hiru hilabeteko epea izango du obra egiteko.\nZeharbide berriak trafikorako bide bat izango du noranzko bakoitzeko, eta bide hori aisialdirako gune batez inguratuta egongo da. Han, bidegorria egongo da, eta Errekaldeko geltokitik Lasarte-Oriaraino doan bidegorriarekin lotura zuzena izango du.


Azken hilabeteetako gertakariek erakusten digute Euskal Estatura eramango gaituen burujabetza prozesua martxan jarri behar dugula | LAB SINDIKATUA\nLAB Sindikatua 9. Biltzar Nagusia Azken hilabeteetako gertakariek erakusten digute Euskal Estatura eramango gaituen burujabetza prozesua martxan...\nAzken hilabeteetako gertakariek ponentzietan jasotzen diren erabakiak norabide zuzenean doazela erakusten digute. Hain zuzen ere sortzen den aberastasuna birbanatzeko erabakirik ez dago, desoreka sozialak handitzen ari dira eta kapitalak gero eta botere gehiago pilatzen du. Beste era batean esanda “langileontzat ez dago errekuperazio ekonomikorik”.\nSortzen den aberastasuna birbanatzeko bi bide daude: alde batetik lan harremanetan soldata eta lan baldintzak duintzea eta bestetik aurrekontu eta zerga politika politika publikoen bidez bestelako babes sozial eta zerbitzu publiko sistema bat eraitzea. “Batean zein bestean langileei bizkar ematen” zaiela salatu du Aranburuk. Lehendabizikoari dagokionean ez da enplegu berririk sortzen, dagoena prekarizatzen da. Eta aurrekontuei begiratuz gero esan dezakegun EAJk bide eman diela PPren aurrekontu sozialei, trukean Kupoaren inguruko akordioa lortuz. “Hau da EAJk aldarrikatzen duen aldebikotasuna, PPren gobernuaren txantaia politikoa onartu eta erabat neoliberalak diren aurrekontuei bide eman die”. Honela Patronalak eskatzen duen estabilitateari baiezkoa eman dio EAJk.\n“Guzti honek, ponentzian eta azken hilabeteetan esaten ari garena indartzera eramaten gaitu”. Denborarik galdu gabe, beste eredu ekonmiko eta sozial bat nahi dugulako, ardatz soziala nagusi izango duen eta aldebakarrekoa izango den prozesua jarri nahi dugu martxan. Euskal Estatura eramango gaituen burujabetza prozesua.\nKongresu aurreko prozesuaren inguruko xehetasunak\nAtzean geratu da emendakinak egiteko fasea. Igor Arroyok azpimarratu duenez, ponentzia taldearekin egon ostean emendakin gehienak onartuak edo adostuak daude eta beraz “agerian geratu da ponentzietan jasotzen diren erabaki nagusienek militantziaren babesa” dutela. Zuzendaritzaren hautaketari dagokionean ere alternatibarik aurkeztu ez izana sindikatuaren barne kohesioaren eta osasun onaren erakusle da.\nIndartsu iritsi da sindikatu 9. Biltzar Nagusira. Zentzu honetan Arroyok hainbat datu azpimarratu ditu, afiliazioari dagokionean hazkunde fase batean gaude eta honek “%90eko autonomia finatzieroa bermatzen digu”. Ordezkaritza mailari dagokionean ere inoizko maila gorenetan aurkitzen gara: EAEn 2. Indarra gara, Nafarroan %15eko muga gainditu dugu eta Ipar Euskal Herrian gero eta indar gehiago dugu.\nBiltzar Nagusi honetako agenda jada betea dago. Maiatzaren 24ean Nazioarteako Jardunaldiak burutuko dira Europa Jauregian bertan. Herrien garaia, Una mirada sindical internacional izenburupean antolatu dugun mintegi honetan kapitalismoaren aurrean ditugun alternatiben inguruan eztabaidatuko da eta transnazionalen diktaduraren aurren sindikalgintzaren papera zein izan behar den izango da mintzagai.\nMaiatzaren 25ean zuzenketan eztabaida, ponentzien bozketa eta zuzendaritzaren hautaketarako eguna izango da. Horrez gain bi ebazpen berezi bozkatutko ditugu, bata gatazkaren konponbidearen inguruko eta bestea errefuxiatuen egoerari buruzkoa. Biltzar Nagusiari ostiralean, maiatzaren 26an emango zaio amaiera ekitaldi berezi batetik eta Idazkari Nagusi berriaren hitzekin.


Izurdeen lekua | Diskografia | Mikel Urdangarin\nFacebook Instagram Youtube Spotify Soundcloud Deezer Dot-circle\nMikel Urdangarin: Ahotsa, gitarra akustikoa, pianoa, letrak\nKoldo Uriarte: Pianoa eta teklatuak, elektronika, melodika, ahotsak, gitarra elektrikoa eta akustikoa\nRafa Rueda: Gitarra elektrikoa eta akustikoa, dobroa\nNika Bitchiasvili: Bibolina\nJon Cañaveras: Baxua\nAnder Hurtado de Saratxo: Bateria\nAlison Keable: Ahotsa ("Ura dakartzut")\nProdukzioa: Koldo Uriarte\nMasterizazioa: Silvestar estudios\nDiseinua eta azala: Alain Urrutia\nKolaborazioak: Harkaitz Cano (Ura dakartzut kantaren letra); Kirmen Uribe (Oh kantaren letra)\nGertuko pertsona bat desagertzen denean egia handi bat gertatzen da beste ezerren gainetik: pertsona hori ez duzu berriz ukituko, ez bada ametsetan. Fisikoki desagertzeak hori dakar, ezinbestez. Hauxe da onartzen zailena baina horrela da, maite zenuena gauza ukiezinen munduan biziko da aurrerantzean. Hauxe da onartzen zailena baina horrela da, maite zenuena gauza ukiezinen munduan biziko da aurrerantzean.\nAma hil zitzaidanetik mundu horretan hartu dut ostatu. Han bizi naiz honetan bainoago. Lurtarra denak interesa galdu izan balu bezala. Beste inundik idazterik ez neukan. Musika baino bidaide hoberik ezin aurkitu zeregin honetan. Bera ere ukiezina, lainotsua eta mugikorra da. Uneoro da ezberdin. Eta indar amaigabea du bere baitan. Bihotzak eta arimak konpartitzen dute. Egunez amak bizi nau era tematian; oroitzapen, pentsamendu eta ebokazio jario etengabean. Gauez, desiratzen nago loak har nazan berak bisitatuko nauen esperantzaz, berak ere nire buruan ostatu har dezan… Mundu ukiezinean dena da laino, dena mugikor eta erortzean ez duzu minik hartzen. Uneoro da ezberdin. Eta ezin ukitu, ezin atzeman dezakegulako indar amaigabea bizi da bertan. Eta, garrantzitsua dena, dena da benetako.\nMundu horretatik idatzi ditut disko honetako letrak eta doinuak. Beste inundik idazterik ez neukan. Musika baino bidaide hoberik ezin aurkitu zeregin honetan. Bera ere ukiezina, lainotsua eta mugikorra da. Uneoro da ezberdin. Eta indar amaigabea du bere baitan.\nBi mila ta hogeiko maiatzean,\ngure uretan, ur zabaletan.\nUrratu zuten azal berdea,\niratzarri zen itsas barea.\nHor azaldu ziren gure aurretik bizi zirenak.\nEz jakitun ziren, gu harriduraz beha ginena.\nHaiek segiten ohiko zuten eran:\nkillak ur azpian ta belak aidean.\nOhiko zuten eran nahiz guk ez jakin;\nZarauzko badian, Ondarrun Atxazpin.\nHor azaldu ziren oin milaka urte bezala azaltzen zirenak,\nez jakitun ziren, ezer ez zekiten, ez zekiten gutaz.\nOhiko zuten eran, killak ur azpian ta belak aidean…\nItsasargiak bailiran hor azaldu ziren izurdeak.\nHor, bihotz oneko piratak, ta haien mendetako altxor gordeak.\nHor, itsas lamiak, marmoka erraldoiak, kantu zarretako baleak.\nKillak ur azpian ta belak aidean, izurdeak.\nLagun onen konpainia,\nmaitale zaharren beroa,\nurrun lotzen da geroa,\ngaba ordien urria.\nEzagun dot heriotza,\nenaz lotsa, enaz beldur.\nZuk erakutsita segur\nhilezkorra dan bihotza.\nBetor kantu hau lurrera,\nlubaki zaharren bakera,\ngarraxi isilen artera,\nmin hau nirea ete da?\nhasi ta azken pausuraino.\nFuerte kantatuko dautsut\nzuk ondo entzun dagizun.\nmosuz mosu, lainoz laino,\nkantatuko dautsut fuerte\nzuk entzun dagizun maite.\nzuk bakarrik entzun daizun.\nHiru ahizpatik bigarrena\nHiru ahizpatik bigarrena,\nMiren Sorkunde izena,\nAitite Mikel eta Amama Kontxarena.\nZuri kantatzera nator.\nZuri, danetan guapana.\nDoinu honek ekarri nau zuregana.\nDeustuar baten emazte,\ngazterik ezkondu, gazte,\nseme-alabak hiru ekarri zenduzen.\nEta bilobak ondoren,\nkatea ez bait da eten.\nBadakizu, Peru etorri da azken.\nBerba ederrik ez dago\nzutzat balio leukenik\nez, ez dago.\nTa deskuidoz bat balego\nbardin dosta honez gero.\nZuri begire ta ixilik\nZuk emondako euskara,\nnigan bizi dan taupada.\nZure eskuak, zure azken besarkada.\nZure ahotsa, zure arnasa,\nzure biziraun beharra,\nzure isilpeko negarra,\nZatoz, ametsetan, zatoz.\nDantzatu gaitezen behingoz!\nZatoz esna, zatoz lotan\nNire min eta bizipoz,\nnire odol, nire bihotz:\nZatoz egun argiz, zatoz gauez\nizan geinkean onena,\nMiren Abasolo Iza\nDena argi ikusten da\nLur azpiko beroan\nerraz ikusten da.\nZainak ostendu dira\nhezur muinen parera.\nDesengainurik ez da\nhandikeririk ez da.\nbekaitzik ez da.\nEz da bizi herra\nlotzen dira lur gainean.\nZuek zapaldu lurrean.\nZuek, lur gaineko zuek,\nilunaz beldur zaretenak, ilunaz.\nAdi zuek, ispiluak lez darabiltzazuenok begiak, begiak.\nAzal gastatu honetan\niragan negu gorriak.\nmin ematen du herriak.\nZuek zeru azpiko zuek, Jainkoa behar duzuenak, Jainkoa.\nBeti ihes, zuen baitatik ihes, egia galdu zenutenak, egia.\nInoiz libre, min guztietatik libre mundua pentsa zenutenak, mundua.\nBai zuek, errukarri zuek, maskaradun zuek, argia gurtzen duzuenak, argia.\nSasoi hareetan ohiko genduan\nOinak jarrita, puntua erantzun,\nMugarrapeko harrobi hartatik\ndoinu zaharren altzora.\nAmak kariñoz oroitzen eban\nbehin hari esandako lora:\nJakizu Miren zure semea\nbertsolari izango da.\nGorderik zana bertsotan dakart,\nlehengo aitortza ixila.\nHarri koxkorra zein harritzarra,\nharri baltz, harri zurbila.\nTxarrik ezpaitzan ahalegindu zan\nbalekoa izan zedila.\nEta kementsu ebilelarik\nharri bitxiaren bila,\ngurari bete gurdi hartatik\njaitsi zan gure mutila.\nBerben joskera neurgarri balitz\nharri bat horman sartua\nhezurretara ailegatzen zan\noraindik nazen nerabe honek\nmaisu zaharrak entzun dagian\ngoratu nahi dau kantua.\nHain begi txiki bera zirenak,\njende onaren izena.\nOraindik ez da huts bilakatu\namari esandako dena.\nOzen kantatu gura neunskizu\nesker onik beroena.\nZure begiek ikusi eben\nneureek ezin ebena,\nkantariaren azal azpian\nOraindik nigan bizirik dago\nzure berbak ekarrena.\nbertsolari bat ba zena.\norain neurek dakustena\nUtziozu bizitzari kulunka zaitzan.\nAski ez baina,\nAzken lerro hitsa\nidatzi du ostertzean:\nAski ez den arren\nta sugeen ziztuak\nBasamortu izan aurretiko ura\nZeruko mezuak irakurtzen\nmoldatzen ez garenean,\nZaharra eta gaztea\nNekea bilakatu da izu,\ngeroz eta urrunago naukazu,\neman atseden bihotzari\narnasa hartzen utzidazu.\nNire ura pasatuko dizut,\nazken tantaraino edan zazu.\nLehioak irekita dirau\nhemen itxarongo zaitut.\nEz naiz urrundu, gertu naukazu,\netsiak egin zaitu zauritu,\nbihotzak ez du atsedenik,\narnasak zu behar zaitu.\nIndarrak berriz itzuli arte\nnire ondora magaldu zaite.\nEz zaitut bakarrik utziko\nnigaz erratu zara, gazte.\n“Oh, goizero behatzen zaitut lo”.\nEguna hasi da\nikusten duzu goizean.\nLetra guztiak deskargatu\nIzurdeen lekua - Mikel Urdangarin (*ZART, 2020)\nEguna hasi da - Mikel Urdangarin (*Zart, 2020)\nZaharra eta gaztea - Mikel Urdangarin (*Zart, 2020)\nUra dakartzut - Mikel Urdangarin (*Zart, 2020)\nEnaz beldur - Mikel Urdangarin (*Zart, 2020)\nAzalaren azpian - Mikel Urdangarin (*Zart, 2020)\nKomunikaziorako materiala ezberdinak eskura itzazu.\nAzken berriak jakin nahi?\nMikel Urdangarinen kontzertu bat antolatu nahi baduzu, formulario honen bidez jar zaitezke harremanetan.\nNondik idazten diguzu\nAdieraz ezazu zer esan nahi diguzun\nCC BY-NC-ND 3.0 EU\nJabetza industrial eta intelektuala


Positiboek azken egunetan gora egin badute ere, eremu horian jarraitzen du Zumaiak - Zumaia - Baleike.eus\nPositiboek azken egunetan gora egin badute ere, eremu horian jarraitzen du Zumaiak\nJuan Luis Romatet 2021-02-19 13:08\nBeste bi positibo zenbatu ditu Osakidetzak Zumaian, eta hamabi dira azken zazpi egunotan herrian izandako kasuak. Hala ere, eremu horian jarraitzen du Zumaiak.\nAzken egunotan positiboen hazkunde txiki bat bizi izan da Zumaian. Hamabi kasu izan dira azken zazpi egunotan herrietan eta horietatik 11 azken lau egunotan. Atzo beste bi kasu detektatu zituzten herrian. Hala ere, 100.000 biztanleko azken hamalau egunotako kasu metatuen tasari dagokionez eremu horian jarraitzen du herriak. 213,70 puntuko intzidentzia tasa du Zumaiak gaur-gaurkoz.\nEskualde mailan bederatzi kasu atzeman zituen atzo Eusko Jaurlaritzako Osasun Sailak. Albiste pozgarria da Urola Kostako herri guztiak eremu horira pasa direla.\nBederatzi kasu hauetatik ia, lau, Zarautzen detektatu ditu Osasun Sailak. 100.000 biztanleko azken hamalau egunetako kasu metatuen tasak gora egin du herrian, baina oraindik ere horiz margotuta jarraitzen du Zarautzek. Gaur-gaurkoz 278,41 puntuko intzidentzia tasa dute zarauztarrek.\nAian, Getarian eta Zestoan, berriz, kasu bana izan dituzte. Aizarnazabalen, Azkoitian, Azpeitian, Beizaman, Errezilen eta Orion, berriz, ez dute positiborik zenbatu azken egun honetan.\nKasuak behera Hego Euskal Herrian\nHego Euskal Herri mailan ere beheranzko joera hartu du izurriteak. 570 positibo izan ziren atzo lau lurraldetan.\n10.234 proba egin zituen atzo Osakidetzak Araban, Bizkaian eta Gipuzkoan, eta 505ek eman zuten positibo; %4,9ko positibotasun tasa izan zen atzo hiru lurralde hauetan. Araban 67 kasu izan ziren, 284 Bizkaian eta 149 Gipuzkoan. Hiru lurralde hauetatik kanpoko bost lagunek ere positibo eman zuten atzo.\nErietxeetako datuei dagokionez, atzo beste 54 lagun ingresatu zituzten Osakidetzako ospitaleetan. Gaur-gaurkoz, 391 lagun daude ospitaleratuta, eta horietatik 156 ZIUetan. Bezperan baino hiru lagun gehiago dira.\nNafarroan, berriz, ehun kasutik behera izan dituzte beste behin ere. 65 positibo detektatu zituzten atzo egindako 1.793 probatan. Ondorioz, positibotasun tasa %3,6ra jaitsi da lurralde honetan.


1999. urtean jaio zen biok proiektua, Deiadar osatzen genuen Aitor, Imanol, Joseba eta Unairi, Ibon, abeslari modura, batu zitzaigunean. Ibon sartzeak norabide berri bortitzago bat ekarri zuen, orduan hasi zen BIOKen bide berria.\nAbesti ugari egin eta kontzertu mordoa jo ondoren, taldeak bere lana aurkezteko grabaketa bat behar zuela ulertu genuen, horretarako Carlos Creator-en Rock Studios-era jo genuen. Bertan zazpi abestitako demoa grabatu genuen, eta pozik geratu ginen ateratako emaitzarekin, izan ere grabaketa honek hainbat ate ireki zizkigun. Maketa ateratzetik urte betera, Julenek Josebaren tokia hartu zuen baxuaren aurrean. Aipatu behar, Urduñako maketa lehiaketako irabazleak suertatu ginela (2001). Baita ere Valentziako SONA lehiaketan, estatuko 400 taldetatik lehen 25en artean geratu ginen.\nBeste alde batetik,Basauriko Gaztetoki maketa lehiaketan euskarazko sailean irabazle suerta ginen (2001), hain zuzen ere, sari honek Tio Peteko estudioetan hiru abesti grabatzeko aukera eman zigun: Orain esan, Segada eta Dekoratuari erantsiak.\nEuskadi Gazteako maketa 12. lehiaketaren entzuleen saria irabazi eta 15. Villa de Bilbao lehiaketan ere aritu ginen. Lortutako azken saria III. Ondarruko Hiria Kontzertu Lehiaketa izan zen.\nGarai horietan, konzertu eta kontzertu artean, abesti berriak konposatzen eta diskoaren grabaketan pentsatzen hasi ginen. Grabaketarako aukera ezberdinak ikertu ondoren, Mikel Kazalisekin (Anestesia, Kuraia, Negu Gorriak, 2 Kate, Estigia...) hitz egin genuen eta berehala ulertu genuen berarekin grabatu behar genuela. 13 abesti prestatu ondoren Zarauzko Fidelenea estudioetan sartu ginen, gure lehen lan luzea burutuz, Margo debekatuak izeneko diskoa, Metak disketxearekin kaleratua. Diskoari esker LANZADERA SUR 2005 lehiaketako irabazle suertatu ginen eta ondorioz FESTIMAD SUR 2005ean jotzeko aukera izan genuen, SLAYER, SYSTEM OF A DOWN, INCUBUS, MARILYN MANSON, SICK OFF IT ALL, eta abarrekin.\nEmandako azken kontzertu handia Bilbao live 2007 jaialdian izan da, bertan Metallica, Incubus, Red Hot Chilli Peppers, Iron Maiden, Mastodon, Stone Sour... bezalako taldeekin kartela banatuz.\nGaur egun kontzertuak alde batera utzi ditugu, disko berria izango denaren abestiak ateratzeko.\n01 - Itsuak\nAitor: gitarra eta koruak


Agorrilak ontzen, buruilak biltzen\nAldundiak Lezo eta Pasai Donibane lotzen dituen bidegorriaren zatirik arriskutsuenaren proiektua idazteko lizitazioa atera du atzerapen handiarekin\nAldundiak argitaratu berri du aipatutako zatiaren proiektua idazteko lizitazioa. Berri ona da, baina 2 urteko atzerapenarekin iristen da; izan ere, zati honen lanak 2. fasekoak amaitzean hasiko zirela iragarri zuen.\nAldundiak ez du bere Bidegorri Plana betetzen. Gogoratu behar da 2013an aho batez onartu zela Gipuzkoako Bidegorrien Plana. Plan horretan, besteak beste, Lezo-Donibane zatia egitea aurreikusten da, eta 8 urte geroago, oraindik ez da osorik gauzatu.\nZoritxarrez ez gara lanak gauzatzeaz hitz egiten ari, proiektua idazteko lanez baizik, eta horrek esan nahi du arazoak bere horretan jarraituko duela, eta erabiltzaile ugarien bizitza arriskuan egongo dela. 2013an, hain zuzen, herritarrek giza kate bat osatu zuten tarte horren arriskugarritasuna salatzeko.\nAurrekari horiekin ezin da harrotu kudeatzaile ona izateaz, baina beharbada bai diru publikoa xahutzeaz (oraingo proiektua ez baita lehena) eta adostutako epeak eta iragarritako promesak ez betetzeaz. Hori al da herritarrek modu seguruan mugitzeko duten eskubidearekin eta, aldi berean, ingurumen garbiagoa ahalbidetzeko neurriekin Aldundiak duen betebeharra?\nEguzkik dei egiten dio Gipuzkoako Foru Aldundiari obra hau lehenbailehen amaitzeko amaitu dezala. Horrela, lehentasuna emango zaio ingurumenari eta ekonomiari dagokienez seguruak, osasungarriak eta jasangarriak diren azpiegituretan inbertitzeari, interes oso zehatzei soilik erantzuten dieten azpiegitura erraldoien kaltetan.\nLa entrada Aldundiak Lezo eta Pasai Donibane lotzen dituen bidegorriaren zatirik arriskutsuenaren proiektua idazteko lizitazioa atera du atzerapen handiarekin aparece primero en Eguzki Talde Ekologista.


ALO EasyMail Newsletter – WordPress plugina | WordPress.org Euskara\nAlessandro Massasso-(e)n arabera\nirobotti 2021(e)ko uztailaren 2(a)\nJeff McNeill 2020(e)ko abuztuaren 25(a)\nJörg 2019(e)ko maiatzaren 31(a)\ngjm3 2019(e)ko urtarrilaren 22(a)\ndottanelli 2018(e)ko uztailaren 30(a)\nperiplo 2017(e)ko irailaren 12(a)\n“ALO EasyMail Newsletter” software librea da. Ondoko pertsonek egin dizkiote ekarpenak plugin honi.\nALO EasyMail Newsletter 5 eskualde-ezarpenetara itzuli da. Eskerrik asko itzultzaileei beraien ekarpenengatik.\nItzul zaitez ALO EasyMail Newsletter zure hizkuntzara.\nDanish, English (US), German, Greek, Hebrew, eta Hungarian.


Egin barre, bihotza! | barretartia\nagosto 27, 2012 · de barretartia\t· en Uncategorized.\t·\nRementeria Argote, Nagore – Elhuyar Zientziaren Komunikazioa. Zientzia.net atarian argitaratuta.\nBarre lasai eta ozen egiten duenak ez dauka min handirik, osasun ona dauka seguruenera; eta, alderantziz, gaixorik dagoenak gogo gutxi du barre egiteko. Baina gaitzak sendatzeko balioko balu, barre gehiago egingo genuke? Kontu honek barregura ematen badizu, ez goaz bide txarretik.\nGizakia da umorea duen eta barre egiten dakien animalia bakarra: inteligentziaren adierazlea omen da.\nLehenengo frogak enpirikoak izan ziren; hau da, behaketan oinarritu ziren. Datuak bilduta, ikusi zuten barre gehien egiten zutenek bihotzeko gaitz gutxiago izaten zutela. Duela bost bat urte izan zen hori, eta, ordudanik, barrea eta bihotzeko gaitzak lotzen dituen ikerketak indarra hartu du.\nBarrearen misterioa argitu nahian\nHaurrek helduek baino askoz ere sarriago egiten dute barre eta algara.\nOsasunak film komikoak nahiago\nFilm bat edo liburu bat aukeratzerakoan, barregurazkoa izan dadila, bihotzak eskertuko du.\nIkerketarako jende osasuntsua erabili zuten: bihotzeko gaitzik ez zuten hamar gizonezko eta hamar emakume. Eta barrez lehertzeko zein une gogorrak pasarazteko filmak erabili zituzten: filma komikoak batetik — There’s something about Mary , esate baterako— , eta gerra-irudiak eta bestelako eszena gogorrak zituztenak bestetik — Saving private Ryan , adibidez—.\nEz da txantxetako kontua, emaitzek hala erakutsi dute: batez beste, barre egin ondoren ohi baino % 22 azkarrago etorri zen besoko arteria bere onera, hau da, bere ohiko diametrora; aldiz, egoera kezkagarri baten ondoren, ohikoa baino % 35 denbora gehiago kostatu zitzaion.\nBeraz, argi dago osasunerako askoz ere hobea dela barre-algara gordinak eragiten dituen filma ikustea beldurrak akabatzen jartzen zaituen horietako bat ikustea baino. Eta pelikulak alde batera utzita eta eguneroko bizitzara etorrita ere, berdin: argi dago estresa ez dela parte onekoa, eta kezkek arteriak ez ezik bizitza bera ere uzkurtzen dutela. Hau da, hobe barrenak irakiten jartzea baino barrenak lehertzeraino barre egitea.\nIzan ere, bada ezer hoberik lagunartean algara-saio eder bat baino, aurpegiko muskuluak nekatu arte, sabelak uzkurtuta abdominalak badituzula gogorarazten dizun arte? Ezer gutxi. Horrek sortzen duen plazera nahikoa izan beharko litzateke sendagileek, ohiko sendagaiez gain, barre-dosi majo bat ere errezetatzeko gaixo daudenei; eta ez daudenei ere bai, noski.\nSerioegi bizitzeak ez dio onik egiten osasunari: ez bihotzari, ezta buruari ere.\nBatetik, ikusi da barre egiteak gaixotasun kardiobaskularak gutxitzen dituela; baina, baita ere, kontuan izan behar da gaixotasun kardiobaskularrak dituztenenek barre gutxiago egiten dutela; eta hain zuzen ere gaixo horientzako bereziki komenigarria da barrea ariketa gisa.\nGainera, barreak odolaren zirkulazioari ez ezik, buruari ere on egiten dio; arindu egiten du nolabait. Esate baterako, pertsona depresiboek aktibitate txikiagoa omen dute umorea kokatzen den burmuineko guneetan. Beraz, umorea eta barrea gorputzaren zein gogoaren osasunerako sendagai ezin hobea da: goxoa, atsegina… edonon dago, denon gustukoa da eta merkea. Egin dezagun, bada, barre!\n← Indar intelektuala\nArana Goiriren bozkatzeko gida azkarra →


2021-02-16 - Bidasoko Hitza : Bidasoko Hitza\nTAO langileak kontratatzeko prozesua has dezala eskatu dio PSE-EEk EAJri\n«Iraungitako zerrendak» alboratzeko eta «deialdia argitara dezala» eskatu du sozialisten bozeramaileak.\nUltraeskuindarren kontra dozenaka antifaxista bildu dira Behobiako zubian\nMigranteen kontra Hendaiako Ressemblement National alderdi ultra eskuindarrak antolatutako mobilizazioari kontra egin diote dozenaka herritarrek. «Alde hemendik utzi bakean» eta «Faxistak kanpora» oihuak nagusitu dira goizean.\nAtmosferako CO2a gorenean, eta garraio publikoaren atzerapausoa\nAtmosferan kontzentratutako karbono dioxidoak maximo historikoa jo zuen 2020ko maiatzean, etxealdi bete-betean. Garraio publikoa krisian dago.\nTeresa Errandoneak Europako Torun Txapelketarako minimoa eskuratu du\nGenten (Belgika) jokatutako meetingean azkarrena izan da. 8,13 segundoko marka ezarrita, Europako txapelketarako txartela eskuratu du.\nAsteburu eroa izan arren, 8.17 segundoko marka egin du Teresa Errandoneak\nLarunbatean itxiko dute Martxoak 8ko kartel lehiaketan parte hartzeko epea\nEmakumeen Nazioarteko Egunerako irudi «esanguratsua» lortu nahi dute Emeki elkarteak eta Hondarribiko Udalak.\nMartxoak 8 plaza izango du aurrerantzean Hondarribiak\nEva Forest eta Alfonso Sastre omenduko dituzte larunbatean\nSastreren 95. urtebetetzea aitzakiatzat hartuta omenaldia eskainiko diote bikoteari Itsas Etxea auditoriumean. Tortura hizpide, 'Zutoin beltza' antzezlana eskainiko dute.\nZinema eta musika, aste honetarako proposamenak\nOstiralean 'Akelarre' filma proiektatuko dute Amaia KZn; igandean aldiz, Iñaki Dieguez (soinua) eta Iker Telleriak (perkusioa) kontzertua eskainiko dute.\nTrafiko mozketak Bitoriano Juaristi kalearen inguruan\nPintaketa lanak medio aldaketak eman daitezkeela Bidasoa ibilbidearen eta Bitoriano Juaristi kalearen inguruan gogorarazi du udalak.\nAurreko urtearekin alderatuta %34,57ko beherakada izan zuen 2020an Irunbusek\nZerbitzuaren zazpi urteko hazkundea eten du COVID-19aren pandemiak. 2020an 1.171.304 erabiltzaile izan zituen.\nIrunbus-ek eserleku guztiak berreskuratu ditu\nTeresa Errandoneak Europako Torun Txapelketarako minimoa eskuratu duBATeko zazpi kirolari, 23 urte azpikoen Espainiako Txapelketaren bila


Ariane Ochoa Abanca Pantin Classic Galicia Pro txapelketatik at, final-laurdenetan maila bikaina erakutsi arren - basqueteam\n302egunak 11orduak 33minutuak\nAriane Ochoa Abanca Pantin Classic Galicia Pro txapelketatik at, final-laurdenetan maila bikaina erakutsi arren\nAriane Ochoak ireki du emakumezkoen txapelketa Pauline Ado Iparraldeko surflariarekin batera. Txanda zaila zen, baina Arianek aurre egin dio eta Adoren mailak ez du kikildu. Paulinek 6.83ko olatua hartu du txandaren hasieran, eta azkenean garaipena lortu du. Arianek, aldiz, txanda amaitu arte itxaron behar izan du olaturik onena sinatzeko (7.83). Amaierarako 2 minuturen faltan, maniobra eder batek lehiaketan sartu du. Bilbotarrak ez du denborarik izan azken minutuetan emaitza orokorrari buelta emateko. Pauline Ado (11.33) finalerdietara pasa da, baina Ochoa (10.66) pozik agertu da bere lanarekin.\nGizonezkoetan Aritz Aranburuk final-laurdenetarako txartela eskuratu du, eta Andy Criere txapelketatik at geratu da laugarren kanporaketan.\nBasque Teamek bere kirolari gehienak bildu ditu 2016an gertatutakoa errepasatzeko eta bere etapa edo aro berriaren oinarriak aurkezteko\nGainera aurten maila gorengo kirola utzi duten Basque Teameko kirolariei omenaldia egin zaie Ekitaldian izan dira Bingen Zupiria Eusko Jaurlaritzako Hizkuntza Politika eta Kulturako sailburua, Jon Redondo Eusko Jaurlaritzako Gazteria eta Kirol zuzendaria eta Olatz Legarza Basque Team Fundazioko koordinatzailea Basque Team fundazioak bere kirolari gehienak elkartu ditu Donostiako Tabakalera kultur-zentroan ospatutako Gabonetako ekitaldian. Bertan […]\nCarlos Tobalina pisu jaurtitzaileak Espainiako titulua berretsi zuen joan den asteburuan Salamancan eta orain bere markak hobetzen jarraitu nahi du Belgraden martxoareen 3tik 5era jokatuko duten pista estaliko Europako txapelketan BASQUE TEAMeko kirolariak berriz ere eraman du Espainiako txapelketa; oraingoan 20,32 metroko jaurtiketarekin bere bigarren saiakeran. Orain dela urteak ondo ezagutzen duen Borja Vivas gainditu […]\nIñigo Llopis gipuzkoarrak distira egin du Dublinen jokatu duten igeriketa egokituko Europako txapelketan. Urrun geratu da iaz igerilekuetatik kanpo egotera behartu zuen lesioa. Iñigo era itzelean bueltatu da maila altuko lehiaketetara, bost domina eskuratuta txapelketa kontinentalean. Azken domina 4×100 metro estiloetan erdietsi du. Llopisen bigarren brontzea izan da hau, metal hori poltsikoratu baitzuen 4×100 estilo […]


Pisako dorrea - Elhuyar Aldizkaria\nHasiera » Albisteak » Pisako dorrea\n"Pisako dorrea; bere gisa eroriko zelakoan zai egonak..." kantatzen du ironikoki Antton Valverdek. Brunello Palla irakasle italiarrari jaramonik egin behar badiogu bederen, Antton Valverderen "zai egon zaleak" ez dute denbora luzez egon beharko dorre harrigarri hori bertan behera jausten ikusi arte. Pallak egin dituen azterketen arabera, joan den udan Pisako dorrearen inklinazioa areagotu egin da.\nInklinazio-handitzearen kausak, Pisako ur edangarriak lortzearekin badu zerikusia. Pisako ur edangarria, lurrazpitik lortzen da. Geruza freatikoan harrapatutako ura da alegia. Geruza freatikoa hustuzean lur-mugimenduak gertatzen dira, oreka berreskuratu arren. Mugimendu hauek ordea, Pisako dorrearen egoera larriagotu egiten omen dute.


Abiert@s Dementes: 72 erahil izango ditugu aurten ere?\n72 erahil izango ditugu aurten ere?\nEgon naiz gaur asteburuko "el correo" egunkariko astekaria irakurtzen, bertan agertzen zen iritzi artikulu bat ain zuzen ere tratu txarrak jasatzen dutenen aldeko defentsan ateratzearen ondorioak zeintzuk diren kasu askotan.\nIdazten zuen tipoak bere hiru esperientzia kontatzen zituen bik ondorio berdinekin, erasotuak bere alde egiten duenaren aurka jarri eta erasotzailea justifikatzen zuela gertatutakoa, eta hirugarrena, zein erasotzailea gauan esnatu eta bere andra ohe ondoan aurkitzen du berari begira eta esaten dio: "si me vuelves a poner la mano encima, borracho o sobrio, te rajo la garganta mientras duermes", eta berriro ez omen ziola eskurik gainean jarri azaltzen duena.\nNi gogoan dut, eta artikuluan ere erreferentzia egiten zitzaion, duela gutxi tipo batek, ni bezala irakasle den (edo zena koman, hiltzeko zorian, baitago) batek neska jipoitu baten alde egin eta erasotzaileari aurre egin zoin... tipoa izugarrizko kolpeak jasan eta ondorioz koman dago. Baina ez, larriena ez da hori, ni ere berdina egingo nukeela uste dut egoera hori nire aurrean ikusiko banu. Txarrena da neskak, ondoren, egindako deklarazioetan maisu honek zertarako sartu zen ez zuela ulertzen eta "euren gauzak zirela" aldarrikatu zuen.\nOrduan, "euren gauzak" baziren, zer ostia egin dezakegu besteak erasotzaileen aurrean? Tipo honek egin zuena izango litzatekeela egin beharrekoa ados nago, eta erasotzailea seko bukatzen badu "un lastre social menos". Baina, niri benetan arduratzen nauena... norberaren bizitza arriskuan jarrita ere, erasotzaileekin bukatzen al dugu "euren gauzetan" sartzen naizenean? Hori momentuko irtenbide bat izan daiteke momentuko erasoa gelditzeko, baina horrek eragozten dio horri egiten jarraitzea? eragiten al du horrek jarrera hori berriro ondorengo belaunaldietan ez garatzea? Benetan, ez dut uste. Beste irtenbide bat bilatzea izango litzeteke niretzat egokiena...\nEtiquetas: Euskera, Igualdad, Reflexión\nGizarte eraldaketa da bide bakarra, ez errepresio ez biktimismo ez heroitasun, gizarte parekidea da irtenbide bakarra, eta dena sailkatzen (eta beraz mailakatzen) duen gizarte batean ezin da parekidetasuna lortu, txipa aldatu beharra dago\nbai... ados nago. Eta beraz,ondorengo belaunaldiei beste baloreetan hezitzea dela irtenbidea.\nBaina batzutan, hezitzaile moduan egiten dugun beste hutsegite bat da irakasten diegula gauden sistema, bolentziaren sistema eta aren aurka egin beharra, hurrengoko gizarte baterako ohiturak irakasten hasi beharrean.\nOndorioz, ez dugu positiboan irakasten, eurak biziko duten gizartean (ametsetako gizarte horretan) beharko lituzketen baloreak irakatziz eta rabiliz.\n29 de septiembre de 2008, 11:07\nAzken garaian umeak izatearen kontuaz ari naiz pentsatzen ta eztabaidatzen, ta argi dut gauza bat (aspalditik dudana argi), ez dudala umerik izango gizarte eredu honen barruan hezi behar badut, hau da, umeak eukiko baditut gai izan behar dut gizarte eredu honetatik at dagoen eredu batean hezteko, zuk diozun bezala ez irakasteko gizarte honi nola aurre egin baizik eta beste gizarte eredu batean hezi zuzenean, nahiz eta gero ingurua betikoa izan ta beroni aure egin behar, beste gizarte bat posible dela jakinda egingo lukete


Txina 8kw Inbertsoreen fabrikatzaileak eta hornitzaileak - Sunrise\nHasiera > Produktuak > Maiztasun baxuko inbertsorea > Inbertsorea Kargagailuarekin > 8kw inbertsorea\n8kw inbertsore hau saretik kanpoko eguzki inbertsore bat da, saretik kanpoko etxeko sistemarako egokia da. Maiztasun baxuko inbertsore hutsa da, hainbat kargatarako egokia. Barneko mppt eguzki-kargagailuarekin dago, eguzki-panela zuzenean konektatu daiteke. Babes funtzio osoa du, sarrerako gain-tentsio/baxua, gainkarga, zirkuitu laburra, bateria-tentsio baxua, tenperatura gainditzea eta abar.\nMaiztasun baxuko mppt eguzki-inbertsore hibridoa 8kw\n8kw eguzki-inbertsore hau saretik kanpoko eguzki-inbertsore bat da, saretik kanpoko etxeko sistemarako egokia da. Maiztasun baxuko inbertsore hutsa da, hainbat kargatarako egokia. Barneko mppt eguzki-kargagailuarekin dago, eguzki-panela zuzenean konektatu daiteke. Babes funtzio osoa du, sarrerako gain-tentsio/baxua, gainkarga, zirkuitu laburra, bateria-tentsio baxua, tenperatura gainditzea eta abar.\nMota guztietako bateriak\n50/60Hz ± 10ï¼\n220 VCA (175-255 V) (L+N+G)\n220 VAC zuzenean\n220 VAC (L+N+G) ± 1ï¼\n50/60Hz ± 0,1ï¼\nâ‰¤ 3ï¼… (karga lineala)\nCrest faktorea ¼ˆCF ¼‰\nSarrerako tentsio maximoa\nGomendatu pv mppt tentsioa\nGehiegizko karga, gehiegizko deskarga, gainkarga, tentsio baxua, zirkuitu laburra, alderantzizko konexioa\nLCD ukipen-pantaila + LED\nAc gaintentsioa, tentsio azpikoa, DC gaintentsioa, tentsio azpikoa, Gainkarga, Irteerako zirkuitu laburra\n%120 30s, %125 10s, %150 0s\nRS232/SNMP/Wifi (aukerako funtzio gehigarria)\nTenperatura 0-45 ℃, hezetasun erlatiboa% 10-% 90, altuera <1000m\nâ— 100A MPPT barneko eguzki-kargagailuarekin\nâ— Inbertsore hibridoa 96V DC-tik AC 110V/120V/220V/230V/240V, 50/60Hz\nMaiztasun baxuko saretik kanpoko eguzki-inbertsorea da 8kw saretik kanpo etxeko eguzki-sistemarako.\n8kw-ko eguzki-inbertsore hibrido honek AC sarea konektatu dezake saihesbide gisa.\n4. AC DCPV etengailua\n2.PV LED adierazten du\n3. ON/OFF botoia\nEkoizpen esperientzia aberatsa eta kalitate kontrol zorrotza. Lantegitik irten aurretik, 8kw-ko inbertsore bakoitzak ikuskapen zorrotzak egin ditu.\nMaiztasun baxuko eguzki-inbertsore estandarra esportatzeko ontzia, garraiobide ezberdinetarako egokia. 8000w eguzki-inbertsoreen serie bero-saltzen dutenentzat, inbentario handia dugu eta berehala horni ditzakegu.\nG: Zein da 8kw eguzki-inbertsore honen entrega-denbora?\nG: 8kw eguzki-inbertsore hibridoa al da?\nG: Zein da 8000w-ko inbertsore hibrido honen tentsioa?\nA: 8kw 220vac eguzki-inbertsore hibridoa da. AC tentsioa 110V/120V/230V/240V izan daiteke\nG: Zein da 8000w eguzki-inbertsore honen bermea?\nA: Bai, maiztasun baxuko eguzki-potentzia hibridoa 8kw-eko inbertsorea da\nG: Nola konpondu 8kw inbertsorearen arazo teknikoa?\nG: Zein da 8kw-ko eguzki-inbertsore hibrido honen ordainketa-epea?\nHot Tags: 8kw inbertsorea, Txina, fabrikatzaileak, hornitzaileak, handizkako salmenta, prezioa, berriena, stocka, prezio baxua, pertsonalizatua


Egunkaria aurrera » Iñaki Uria: “Auzia bukatu da, baina ‘Egunkaria’ itxita dago, eta ezin da barkatu hori”\nDonostiako Zigor Auzitegiko epailearen erabakiaren berri izatean Andoaingo Martin Ugalde kultur parkera azaldu zen Iñaki Uria (Zarautz, 1960) Egunkaria-ren auzi ekonomikoko auzipetua. Elkarrizketa asko eman zituen. Tartean, Berria-ri eskainitakoa.\nEspero al zenuten epaileak Egunkaria-ren auzi ekonomikoa artxibatzea?\nBai. Ustezko delituen preskripzioa dagoelako artxibatu du epaileak auzia. Hemen ez dago iruzurrik eta kontuen faltsutzerik. Baina honaino iritsita, eta libre geratzekotan, azkenean nahiago duzu absoluzioarekin geratzea libre. Beti esan dugu errugabeak ginela, eta, kasu honetan, instituzioek ere beti esan dute ez zegoela deliturik. Ez dago heldulekurik.\nAbsoluzioa emateko, ordea, epaiketara iritsi beharko zen.\nEpaiketaren ataritik pasatu gara auzi ekonomikoan, fiskaltzak akusatuen aulkian eseri gintuelako joan den apirilean. Epaiketarik gabe libre geratu gara, eta ondo, jakina; epaiketa bat pasatu behar izanaren tragoa ez izatea ona da.\nBukatu al da auzi ekonomikoa?\nBukatu da. Epaileak artxibatu egin du, eta ez dugu espero fiskaltzak helegitea edo apelazioa aurkeztea. Euskal gizarteak eta instituzioek ez lukete ulertuko. Baina ez dakigu zer egingo duen.\nZigorra jaso duzuen errugabeak al zarete?\nErrugabetzat jo gaituzte: auzi nagusian absoluzioa eman zuen Espainiako Auzitegi Nazionalak, eta orain Donostiako Zigor Auzitegiak auzia artxibatu egin du. Baina zigorra jaso dugu: Egunkaria itxi zuten, atxiloketak, inkomunikazioa, torturak, 11 urte pasako auzibidea… Horren denaren ondorioak handiak dira, kolektiboki eta pertsonalki. Zama handia eraman dugu 11 urtean. Ez dugu aurkako epairik, bukatu da hau, baina Egunkaria itxita dago. Hori ezin dugu barkatu. XXI. mendean eta Europan itxi zuten. Gure herri honek gaitasuna eduki zuen beste egunkari bat sortzeko, bost milioi euro jartzeko…; txalogarria. Baina Egunkaria itxita dago.\nItxiera kasuko absoluzioaren ondoren auzi ekonomikoa Donostiako auzitegira ekartzeak garrantzia izan al du?\nETArekin loturarik ez zenez, auzi ekonomikoa ez zen sartzen Auzitegi Nazionalaren eskumenetan. Donostiara igorri zuten kasua, eta guretzat ona izan zen hori, bertan dugulako kasua, Madrilerako joan-etorriak saihestuz. Bestetik, hemengo auzitegiak kasu hau aztertzeak badu garrantzia, epaileak gizarteko parte baitira, eta hemen jendeak badaki zer izan zen Egunkaria, eta gure ibilbidea ere publikoa zen.\nAbsoluzioa eta artxiboa. Espainiako Estatuak ba al du zerbait esateko?\nEz du ezer esango. Absoluzioaren ondoren kalte-ordainak jasotzeko errekurtsoa jarri genuen, baina estatuak atzera bota zuen. Alde horretatik, babestuta geratu zen.\nInpunitatea al dago?\nBai, eta izugarrizkoa. Egunkari bat itxi zuten! Zenbat kostatu zen euskarazko egunkari bat sortzea eta aurrera ateratzea, eta estatuak kolpe batean itxi zuen. Larria da.\nHori ikusirik, zer egin?\nEgunkaria itxi zutenean esaten genuena: halakoak gerta ez daitezen baldintza politikoak sortu behar dira herri honetan, burujabetza izateko.\nZer mezu helarazi nahi diozue euskal gizarteari?\nEskerrak eman besterik ez dugu urte hauetan laguntzeagatik. Berotasun hori ez balego, askoz gehiago sufrituko genukeen. Eta Berria sortzeko erreakzio hura ez balego, agian atzetik beste operazio batzuk egongo ziren. Auzi honetan herri bezala heldutasuna erakutsi dugu.\n« Gutuna Bukatzera doa »


Euskararen erabileraz hausnartu eta ekintzak sustatzeko Gazte Euskaltzaleen Topaketa antolatu dute | Noaua Kultur Elkartea\nHemen zaude: Hasiera » Euskara » Euskararen erabileraz hausnartu eta ekintzak sustatzeko Gazte Euskaltzaleen Topaketa antolatu dute\nEuskararen erabileraz hausnartu eta ekintzak sustatzeko Gazte Euskaltzaleen Topaketa antolatu dute\nNOAUA! K.E. kide duen Euskaltzaleen Topaguneak, Nafarroako eta Euskadiko Gazteriaren Kontseiluekin batera, Gazte Euskaltzaleen topaketa antolatu du maiatzaren 5ean Donostian, 09:00-17:30 artean. “Gure helburua sinplea bezain garrantzitsua da: Euskal Herriko gazteak elkartu nahi ditugu, euskararen erabileraz hausnartu eta ekintza zehatzak sustatzeko. Horretarako, elkarrizketa-gune autoeratuez baliatuko gara”, iragarri dute. Topaketarako izena aurrez eman daiteke helbide honetan: https://labur.eus/GOovg . Argibide gehiago bideotatik jaso ditzakezue:\n688 648 352\nTopagunetik zuen elkarteko eta inguruko gazteentzako gonbidapena luzatu nahi dizuegu datorren maiatzaren 5ean Donostian egingo dugun Gazte Euskaltzaleen topaketara etortzeko.\nHorregatik luzatzen dizuegu gonbidapena. Euskara zuen jardueraren zentroan dagoenez, zuen eskualdeko eta alorreko ordezkari izatea nahi genuke, zuen errealitatea ere bertan egon dadin.\nTopaketa maiatzaren 5ean izango da, Donostian, 9:00 – 17:30 bitartean (lekua zehazteke). Izen-ematea beharrezkoa izango da eta beheko estekaren bidez egin dezakezue.\nBehean informazio eskuorria eta kartela deskargatzeko aukera duzue. Zuen inguruan topaketaren berri emateko erabilgarriak izan daitezke.\nEdozein zalantza edo galdera izanez gero, jarri harremanetan 688648352 telefonoaren edo rita@topagunea.eus emailaren bitartez.


Espainiak arazo bat du | Arabatik\n« Hay que aguantar el tirón\nTHE CLOCKWORK ORANGE!!! »\n10 julio 2010 por arabatik\nBai, hala da, Perez Royok dionez, Espainiak arazo bat du, eta batik bat, bere klase politikoak, Konstituzioaren epaiak ordezkari politikoen hitza eta sinesgarritasuna guztiz kolokan utzi baitu. Zertan geratu da Madrileko Kongresuan Kataluniako Estatutuari baiezkoa eman zioten legebiltzarkideen hitza eta ordezkaritza ?\nKonstituzioa joko arau batzuk ezartzeko konpromiso politiko bat da eta Espainiak bere konpromisoaren parte bat apurtu du, izan ere, bere arau eta izapide guztiak beteta ere, Estatutuaren erreforma baten emaitza izan den Kataluniako Autonomia-estatutu berria ez da Konstituzioarekin bateragarria, Konstituzio-auzitegiaren iritziz.\nArgi geratu da, beraz, Espainiako Konstituzioaren baitan Kataluniak edo Euskal Herriak ezin dutela demokratikoki erabaki bere autogobernu maila.\nHorrela bada, Perez Royok dio Espainian prozesu konstituzio-egile berri bat zabaldu behar dela bizikidetzarako akordio berri bat lortzeko.\nBaina nola helduko zara inolako akordio berrira Espainiarekin, argi geratu bada politikari espainolek ez dutela inolako borondaterik aldaketak egiteko eta gainera beren hitza eta herri ordezkaritza auzitegi batek kolokan jartzea uzten badute? Nola ekingo zaio bizikidetzarako akordio berri bati Euskal Herria eta Kataluniako erabakitzeko eskubideak onartu nahi ez badira?\nEpaia osorik oraindik ez dugu irakurtzerik izan eta, beraz, oraindik ere ez dugu epaiaren tripetan sartzeko aukerarik izan. Hala eta guztiz ere, egun hauetan ateratzen ari diren ondorio politikok oso garrantzitsuak dira eta patxadaz aztertu beharrekoak etorkizunean ez beste hamar urte alperrik galtzeko.\nIrakasle eta kazetari batzuk konturatzen hasi dira egoeraren larritasunaz eta sosegua eskatzen ari dira. Hori beti ondo dago, baina, gaur egun –azken hamar urtetako lan politiko eta juridiko ikaragarriari esker- auziaren gakoak oso ondo daude identifikatuta eta hemendik aurrera konponbide argi eta zehatzak beharko dira.\nXXI. mendearen lehen hamarkadak Espainian autonomia-estatutuak berritzeko prozesua bat zabaldu zuen (lehenbizi Ibarretxeren Estatutu berriaren proposamena eta gero Kataluniako Estatutua eta bere oinordeko diren beste guztiak). Emaitza kasu bietan berbera izan da: Espainian subiranotasun bakarra dago legez eta euskal herritarrek eta Kataluniako herritarrek ezin dugu gure etorkizunaz erabakitzeko eskubide demokratikorik. Mendearen bigarren hamarkadan batzuek prozesu konstituzio-egile berri bat zabaltzea ari dira batzuek proposatzen.\nEz dakit nik ba, izan ere, gero eta herritar gehiagorentzat hurrengo hamarkadetan Espainia ez da erreferente izango Euskal Herria eta Kataluniako herrientzat, Europa baizik.\nen 10 julio 2010 a 11:22 EusKtulu\nArazo bi esango nuke nik…\nen 10 julio 2010 a 13:59 Inasito\nAspalditik badakigu “el problema español” oso larria dela (txtxinaboko inperialista españolek “el problema vasco” edo “el problema catalán” deitzen diotela)\nen 10 julio 2010 a 21:37 Milia\nBartzelonan miloe bat lagunek independentzia ohikatzen duten bitartean, hemen nola gabiltza?\nen 10 julio 2010 a 22:36 Naiara\nArazo asko dekoz, baina potolo bakarra: Katalunia. Bertan herri bat dago, nazio bat. Euskadin hiru komunitate bizi gara elkarregaz, eta leku batzuetan gehiengoa da komunitate bat eta beste batzuetan beste bat. Katalunian gutxi gora behera indar korrelazioa antzekoa da eta batez ere, komunitate nazional bakarra dago. Katalan Herriak esistitzen dira eta defendatzen dituzte, baina beraien oinarria demokratikoa da, eta autodeterminazioa gura dabez kataluniarentzat, ez dabez inposatu nahi katalan herrietan, bestela espainiaren akats berdina birproduzituko lukete. Hain zuzen ere, Donostiako manifestaldiak euskal herriko autodeterminazioa eskatzen zeban, eta hori bakarrak lortu daiteke espainiak gurekin egiten daben lez, inposatuaz nafarroa eta iparraldeko populuari euskal herriko nazioari pertenentzia. Diñot hori egiten dabela espainia euskadirekin…\nen 11 julio 2010 a 0:40 Milia\nEz nago Naiarekin guztiz ados. Inor ez dabil inposaketaz hitzegiten. Nik independentziaren aldeko aldarria egiten dudanean ez dut posible ikusten gehiengo baten gogoaren aurka hori inposatzea. Aldiz, berak onartzen duen bezala, Españak guri inposatzen badigu bere eredua, eta guk ezin badugu ezer egin inposaketa hori gainetik kentzeak inposaketa suposatzen diolako beste inori… zer gara euskaldunok? (euskal herriaren izaeran eta naziotasunean sinesten dugunok, bederen), inposaketaren azken tenedoreak? Guri tokatzen zaigu BEZ-a ordaintzea, guk ezin diogu inori endosorik egin? ¿a aguantarse tocan?\nen 11 julio 2010 a 11:30 martintxo\nNi atzo egon nintzen Donostian. Cataluniakoa harrigarria! ZORIONAK!\nen 11 julio 2010 a 12:46 Txabi\nNaiara, ez zaitez nahastu hitzekin.\nAutodeterminazioa hitzak erabakitzeko eskubidea esan nahi du. Ez da proiketu politiko konkretu bat.\nEdozein kasutan, independentzia defendatzen delarik ere, lortzekotan herriari galdetu ondoren lortuko da. Hori inork ez du jartzen zalantzetan. Eta Euskal Herriko lurralde desberdinetan dauden egoera desberdinak kontutan hartu beharko direla kontu guzti hauek gestionatzean ere inork ez du zalantzetan jartzen. Inork ez die behartuko Iparraldeko edota Nafarroako hiritarrei nahi ez duten proiektuetan parte hartzen, ezta gipuzkoarrei ere. Baina hortarako erabakitzeko eskubidea izan beharko dugu, bai Tolosan, Hendaian edota Leitzan bizi.\nen 11 julio 2010 a 13:40 Naiara\nTxabi zurekin ados nago. Baina kontu eizu ezkerreko abertzaleen manifestaldian “Euskal Herriaren autodeterminazioa” eskatzen ebala, eta horrek esan gura dau barruti bakarrean erabakitzea. Barruti desberdinak al zeuden Quebec-en edo Montenegron independentziaren alde bozkatu ebanean? Ez, bakarra. Eta emaitzak atera moduan barruti osoarentzat izan eban lotesleak. Katalan abertzale askok gura dabez Katalan Herriak independienteak izatea, baina gehiengoak eskatzen dau Kataluniarentzat autodeterminazioa. Begira zer esaten eban presentaziñuan:\n““un nuevo marco político que recoja el derecho a decidir o el derecho de autodeterminación para dos pueblos que quieren elegir su futuro, para Catalunya y Euskal Herria”. http://www.kaosenlared.net/noticia/izquierda-abertzale-ea-alternatiba-convocan-manifestacion-donostia-10-\nAutodeterminazioa herri batetan aplikatuten da, erabakitzeko sujetu batetan. Espainiak diño hori espainia osoa dela; Kataluniak diño Katalunia sujetua dela; eta atzo kontxa bildutako andra-gizonek uste dot Euskal Herria sujetu bat dela aldarrikatuten zauziela. Gura neuke horrela izetea eta Euzkadi oso alkarregaz erabakitzea, baina hori orain ez da erreala, eta beraz, erabakitzeko hiru sujetu behar doguz: EAE, Nafarroa eta Iparralde. Eta egun horietatik bakarrik batetan gehiengoak nahi dau egikaritu eskubidea, Herrialde Katalanetan lez, edo zer uste dozue atzoko bartzelonako jentie ez dabela nahi erabakitze eskubidea Balear irlentzat, Valentziarentzat eta Ipar Kataluniarentzat?\nen 11 julio 2010 a 16:14 Milia\nEdonola ere, Naiara, barrutien kontu horrek, gotzaiei ez ezik, españolei eragingo diete hazkure, ezta?\nAutodeterminazio hitzak zer dela eta esan nahi du, zure ustetan, barruti bakarra, edo inposaketa?\nAutodeterminazioa ez al da bada herriei dagokien erabakitzeko eskubidea?\nGeure buruari galgak jartzen bestela ere nahikoa jartzen ez dizkigutela?\nNi atzo ez nintzen Donostian eta ez daukat Donostian zirenekin bestelako zerikusirik. Baina, zu Naiara, abertzale bazara, zertan zabiltza gure erabakitzeko eskubidearen aurretiazko zatiketak onesten?\nHerri bat gara. Herri bakarra. Euiskal Herria. Herri izateagatik erabakitzeko eskubidea dugu. Eskubide horren bitartez lortzen deguna… ahal izango duguna izango da. Bat, bi, hiru… abiadura ezberdin. Ez dakit. Ez dakit zer ahal izango dugun. Baina horrek, edonola ere, ez digu gure herri izaera kentzen.\n(Nik bizitzeko eskubidea daukat. Noski, norbaitek erailtzen banau, a joderse. Baina nire eskubidea osoa zen.)\nen 11 julio 2010 a 18:20 Naiara\nArazo bat (Espainiak duena Katalunia eta Euzkadirekin) eta bi estrategia desberdin egoazan larunbatean kalean, behintzat horrela ulertuten dot nik. Bartzelonako estrategia eta Donostiako estrategiak desberdituten dodaz.\nBi aspirazio orokor:\nKatalan herriak eta Euzkadi (batzuentzat Euskal Herria)\nBi estrategia gertuko:\n– Kataluniako populuaren gehiengo zabal batek eta bere ordezkarien %85tik gora nazio gisa agertuten da eta erabakitzeko eskubidea aldarrikatzen dau. Gehiengoa dira Lleida, Girona, Tarragona eta Bartzelonan.\n– Euskal Herriko parte bat Euskal Herria nazio bat dela adierazi eta aldarrikatu egiten dau erabakitzeko eskubidea Euskal Herria osoan aldi beren egikaritzeko, baina ez da gehiengoa Euskal Herrian oro har, ez eta Araba, Nafarroa eta Iparraldean. Azken bietan nabarmen gutxiengoa da.\nEuskal Herriko beste parte batek bat egiten dau Bartzelonan adierazi den estrategiarekin. Adibidez, EUSKADIKO ESTATUTU POLITIKOAren estrategiak egin eban bezala:\nIbarretxek bultzatutako estatu berria Euskal Herria osoaren aitortza egin eta EAE, Nafarroa eta Iparraldeko borondate desberdin edo berdinarentzat errespetua aldarrikatuten eban. Erabakitze eskubidea egikaritzea prosatzen eban EAEn, gehiengoa horren aldekoa delako. Aldi berean, Nafarroa eta Iparraldek eskubide berbera dabezela onartuten dau:\nen 11 julio 2010 a 18:21 Naiara\n“Euskal Herriak bere etorkizuna erabakitzeko eskubidea erabiltzea, egun eremu juridiko-politiko ezberdinetan giltzatuta dauden herritarrek, gizonezko zein emakume, beren etorkizuna erabakitzeko kontsultatuak izateko duten eskubidea errespetatuz gauzatzen da. Hau da, egungo Euskal Autonomia Erkidegoko herritarren erabakia errespetatuz, Nafarroako Foru Komunitateko herritarren erabakia errespetatuz, eta Iparraldeko euskal lurraldeetako –Lapurdi, Behe Nafarroa eta Zuberoa- herritarren erabakia errespetatuz”.\nen 11 julio 2010 a 19:14 Milia\nAkaso ez dizut ondo ulertzen esaten duzuna. Atzo kataluinarrek lelo bat zuten: nazio bat gara, erabakitzeko eskubidea dugu.\nGuk, euskaldunok, zure ustez, lelo berdina erabiltzerik badugu ezta? Manifestaldia Bilbon edo Iruñean izan leloak berdin balioko luke? Alderdi sozialista bertan egon edo ez? (beno, nik behintzat ez det espero datozen zazpi belaunaldietan)\nArgitzeagatik. Ados bagaude ondo, eta ezpagaude berriz, zer egingo zaio ba.\nen 11 julio 2010 a 19:35 Naiara\nagian ez naz oso ona azaltzen, ez naiz ikasia eta ahal dodan moduan azaltzen dot. Laburtzeagatik, uste dot katalunia bai dela arazorik potoloena espainiarentzat. Euzkadin abertzaleok mokoka gauz ta ez dogu estrategia komun bat. Erabakitze eskubidea egikaritzeaz ari gara eta ez dogu argi nola aurrera eroan. Katalanek estrategia garbia dute, beraientzat nazioa katalan herriak dira baina oraian gehiengo dute Katalunian eta hor gura dote egikaritu eskubidea. Gu gehiengo eskasa gara EAEn ta abertzale batzuk gura dabez Euzkadi osoan egikaritzea erabakitzeko eskubidea, horregatik batzuk esan eban estatutu politiko berria ez zala ona, euskal herria osoa hartzen ez zebalako. tira, nire iritzia da ulertuten dodanean.\nen 11 julio 2010 a 21:16 Monti\nHemen baten bat nahastuta dabil.\nKatalan Herriak (Paisos Catalans) aipatzen badira, Ipar Kataluniaz (Rosello eta Cerdanya), Katalunia (Printzerria deitua ere), la Fratja (Aragoiko zatia den lurralde katalana), les illes (baleare uharteak) eta Valentzi-Herria (Pais Valencia) aipatzea da -ez apaitze arren Sardiniako uhartean den Alger hiria eta Andorrako printzerri independientea-. Hori gure Euskal Herria litzateke, eta esparru aldetik, edonork ikusi dezaken bezala, 7 esparru politiko administratiboak daude.\nBeraz, atzokoa gehiago zen Kataluniari zegokion aldarria. Baten bati burutik pasatzen zaio Kataluniak bere erabakitzeko eskubidea gauzatu nahi badu itxaron egin beharko liokela Katalun Herriko beste sei esparruetan ere eskubide horren erabilera gauzatzeko? Hala, eta Euskal Herria etorriz, nazio bat hiru esparru, eta bakoitzak erabakitzeko eskubidea, izango litzateke hango erantzuna?.\nen 11 julio 2010 a 22:27 Naiara\nEskerrik asko Monti zure iruzkinagatik, baldarki azaltzen saiatu nazena azkar egin dozu. Ba horixe, hango erantzuna hemen nazio bat hiru esparru izango litzatekela uste dot.\nen 12 julio 2010 a 9:28 Garruze\nEztabaida oso interesgarria eduki duzuena. Ikus daitekeenez autodeterminazioaren erabilera eta independentzia horren aukera bat gisa, askotarako ematen du, nabardura pilo-pilo bat dituelako eta poztu nau eztabaida hau pizten lagundu izana. Errespetuz eta elkar ulertu nahian egin duzun hori. Zorionak.\nNire ustez, gai honetan ez da presa gehiegirekin jokatu behar. Ados nago Naiararekin esaten duenean ez dugula autodeterminazioaren erabilerarako -eta are gutxiago independentziarako- estrategi komun bat horren alde gaudenon artean (abertzaleak alde batetik eta ez abertzaleren bat ere egongo da ziurrenik).\nEstregia hori landu behar da eta horretarako horri buruz eztabaidatu behar da, ez bihotzarekin soilik, buruarekin ere bai. Autodeterminazioaren inguruko aukeren arteko konparaketa enpirikoa (datuetan oinarrituta) egin beharko genuke eta independentziaz ere hitz egin beharko litzateke. Eskozian horrela egin da eta eztabaidaren ondorio bat izan da aukeren artean independentziarena indartu egin dela. Euskal Herrian egingo balitz ere, ziur naiz horrela gertatuko litzatekeela, eta datuetan oinarrituta diot hori.\nBeraz, lehen puntua: estrategia komunik ez dago erabakitzeko eskubidearen inguruan eta are gutxiago independentziaren inguruan. Hori berez ez da txarra, izan ere, denok hasten gara puntu beretik hori lantzen.\nBigarren puntua edo auzia: lurraldetasuna. Gai hori ere mahai gainean jarri behar da eta aztertu zein tresna dauden gaur egun Europan Euskal Herria egituratzeko, demokratikoki eta lurralde-esparru administratibo bakoitzeko erritmoak errespetatuz.\nHorrenbestez, badugu lana egiteko, eta tokiak, foroak eta baliabideak behar ditugu hau guztia errespetuz eta ikuspegi eraikitzaile batetik lantzeko.